Tatjana Karajanov - SVEMIR PEVA KROZ MENE\nHomeopatija i muzika su dve oblasti koje su našoj sagovornici pružile osećaj da je na pravom mestu, da je pronašla ono za čime svi u životu tragamo… svoj smisao\nIako su njeni prvi izbori bile ekonomija i sociologija, one joj nisu pružile nikakve odgovore koji su joj u tom trenutku bili potrebni, posebno o tome kako je moguće da je čitava planeta i svemir u toliko jakoj povezanosti da u prirodi sve savršeno funkcioniše. Bilo joj je neverovatno da društveni sistemi ne mogu da oponašaju prirodu i da koriste prirodne zakone za održanje ravnoteže.\n– Nisam imala nikoga sa kim bih to podelila a da me ne gleda čudno. Moji roditelji nisu bili religiozni pa sam krišom odlazila u crkvu i jednom prilikom čula sveštenika kako priča o ljudskom telu kao čudu prirode. Kako ni jedan ljudski um ne može da isprati savršenstvo po kome je osmišljen ljudski i svaki živi organizam. To je ostavilo toliko dubok utisak na mene da sam od tada nastavila da gledam ljude kao savršenstva koja hodaju, počinje svoju priču homeopata Tatjana Karajanov.\nHomeopatija kao stari prijatelj. Kada se susrela sa homeopatijom, po rečima naše sagovornice, „malo je reći da je bila u stanju ekstatične sreće“.\n– To je osećaj kao kada biste sreli nekog starog prijatelja koga ste toliko voleli i sa kojim ste jedino mogli da se razumete, a niste ga videli godinama i osećali ste se veoma usamljeno zbog toga. Svaku lekciju iz homeopatije sam učila kao da sam to sve oduvek znala, pa se sa zadovoljstvom prisećam i nadopunjujem onu prazninu u duši koja je do tada postojala. Posle četiri godine studija osećala sam se kao na početku života i hrabro sam krenula da živim po ovim holističkim prirodnim zakonima, poštujući sve znakove pored puta. Kada jednom spoznate suštinu holističkog postojanja svega u svemiru, da je sve tu kako bi podržalo celinu, više ništa što vam se događa u životu ne može biti isto. Nekako sve, ali zaista sve, dobije svoj smisao, kaže Tatjana koja je homeopatske studije završila u Londonskom internacionalnom koledžu u Beogradu i Belgijskom centru za klasičnu homeopatiju u Novom Sadu, a danas svoja znanja prenosi drugim ljudima.\nKada jednom spoznate suštinu holističkog postojanja svega u svemiru, više ništa što vam se događa u životu ne može biti isto\nLepe emocije su isceljujuće. Nakon 10 godina bavljenja homeopatijom i preko 4000 pacijenata, naša sagovornica naglašava da je njeno poštovanje prema tom znanju sve veće i veće, da je presrećna kada može još nešto novo da nauči.\n– Proučavajući razne metode u tom procesu, došla sam i do muzikoterapije. Naravno, tu sam se potpuno pronašla jer mi se od malena dešavalo da čujem muziku u svemu, u vetru, u kiši i grmljavini, u pesmi zrikavaca… Kao dete sam često uveče gledala u zvezde, dok su se ostala deca igrala na ulici, ja sam se pitala kako to naša planeta leti u svemiru i tada bih čula muziku.\nIstražujući različite frekvencije i zvukove i njihove uticaje na ljudsko biće, naša sagovornica je saznala da je danas nauci poznato da kada doživljavamo lepe emocije, organizam razvije više od 300 biohemijskih procesa koji imaju isceljujući efekat na naše telo. A muzika se pokazala kao jedan od najdelotvornijih okidača ovih samoisceljujućih procesa u našem organizmu.\nhomeopatija homeopatske studije meditativnom muzikom molitve mudrost muzičke radionice muzika sfera muzikoterapije Pitagora planeta samoisceljujućih svemir Tatjana Karajanov vokali\t2015-09-10


Stonsi ili Obama\nBesplatan koncert u Havani Rolingstonsi najavljuju kao krunu u svojoj karijeri dugoj više od pola veka. Mik Džeger (73) sa bendom nastupa 25. marta, četiri dana posle dolaska Baraka Obame, prvog američkog predsednika koji će posetiti Kubu posle 88 godina. Kome će se Kubanci više obradovati? Sudeći po komentarima čitalaca sa sajta dva zvanična organa Komunističke partije („Huventud rebelde”, list komunističke omladine i „Granma”, list KPK), Kubanci, bar oni koji su pri internetu, sa oduševljenjem dočekuju Stonse, dok će prema Obami držati „pristojno i civilizovano” odstojanje. „Da li zaista treba da zaboravimo istoriju i da se ponašamo kao da dolazi predsednik bilo koje zemlje”, pita se jedna čitateljka, na šta joj odgovara izvesni Fernando: „Nikad, i ponavljam nikad, ne mogu da verujem\nLakši je bio dogovor na Palama nego u Madridu\nPregovori o formiranju španske vlade su u ćorsokaku i malo je verovatno da će dva meseca posle izbora socijalista Pedro Sančes uspeti da pomiri nepomirljive stranke. Lakše mu je bilo da pregovara čak i u Bosni, kada je zajedno sa svojim šefom morao da sedne za sto sa Momčilom Krajišnikom, nego da se preganja sa liderima španskih stranaka, podseća juče španski dnevnik „Mundo”. Uprkos velikoj volji da izbegne nove izbore i sa vlasti skine desničarsku vladu Marijana Rahoja, malo je verovatno da će Podemos, treća stranka po broju glasova na izborima, prihvatiti da bude u društvu desnih Sijudadanosa kojima se Sančes prvo obratio. Sve ostale kombinatorike su već isprobane i nijedna nije dovela do neophodnog zbira koji bi rezultirao novom vladom sa socijalistom Pedrom Sančesom na čelu. U\n01.03.2016 u 18:50\nPoljska najavila referendum, Beč se žali na Berlin\nNi nedelju dana nije ostalo do samita EU sa Turskom, a iz zemalja Evropske unije stiže sve više jasnih znakova da će poslednji pokušaj da se ublaži, uredi i uspori priliv migranata u Evropu doživeti neuspeh. Mađarski premijer Viktor Orban odavno okrivljuje Berlin što što neguje „kulturu dobrodošlice” ne vodeći računa o zaštiti evropskih granica. Uz Mađarsku, Poljska je juče takođe najavila referendum o zatvaranju granica za migrante, a takvi su se predlozi mogli čuti takođe u Holandiji i Beču. Između Beča i Berlina izbile su varnice, baš u trenutku kad je Angela Merkel ponovo naglasila da ne postoji drugo rešenje od onog koje se pregovara sa Turskom i da je za to potrebno pre svega jedinstvo Evrope. Zvanični Beč juče je odbacio kritike Nemačke i Grčke, koje negoduju zato što je Austrija\nNi Evo Morales nije više večni lider\nTek što je uz veliku podršku proslavio deceniju na vlasti, popularni predsednik Bolivije doživeo je neočekivani poraz. Prema do sada dostupnim rezultatima, stanovnici ove južnoameričke države odbacili su predlog vladajućeg Pokreta za socijalizam da se ustavnim promenama omogući još jedan predsednički mandat Evu Moralesu (56), čime bi prvi i dosad jedini državnik iz starosedelačkog naroda Ajmara mogao da ostane na čelu zemlje do 2025. godine. Za predsednika države sa najmanjim procentom „belih evropskih stanovnika”, Evo Morales je izabran još 2005. godine. Morales je uspeo da povrati dostojanstvo prekolumbijskim narodima, prepolovio je broj siromašnih u jednoj od najsiromašnijih zemalja Latinske Amerike, nacionalizovao privatne korporacije i njihov profit stavio u službu socijalnih\nKo dolazi na losos u Tolstojevu\nNa večeri u rezidenciji norveškog ambasadora u Beogradu nedavno je prekršen diplomatski protokol. Nekoliko ambasadora sa suprugama, jedan srpski ministar, dva novinara i jedan bankar tražili su da vide kuvara: kada je šef Dejan Maksimović Maks izašao pred goste – pozdravili su ga aplauzom. Izgled, ukus i maštovitost jelovnika ostavili su te večeri snažan utisak, pa je izlazak šefa iz kuhinje među goste ličio na pozdrav umetniku posle neke sjajne pozorišne predstave. – Radije ću se odreći skupe službene limuzine, ne moram da se vozim u mercedesu ili BMV-u, ali bih se teško odrekao kuvara – rekao mi je jednom prilikom ambasador Norveške Arne Bjornstad. To je sasvim u skladu sa odavno utvrđenim nacionalnim kursom: novac prikupljen od poreskih obveznika štedljivo se deli tamo gde je\n06.02.2016 u 12:05\nVanredno stanje razorilo život stotinama porodica\nBrutalne slike, kakve se ovih dana viđaju po Francuskoj, više nisu uobičajene ni u zemljama čiji je dosije o kršenjima ljudskih prava podebeli. Stotine porodica su žrtve nasilnih policijskih pretresa, izvedenih usred noći, deca su gledala kako im njihove očeve ili majke odvode u zatvor, mnogo je traumatizovanih ljudi koji su bezrazložno obeleženi kao „sumnjivi”, kaže se u neobično oštrom izveštaju Amnesti internešenela (AI) o kršenjima ljudskih prava u Francuskoj u poslednja dva meseca, otkako je u zemlji uvedeno vanredno stanje posle terorističkog napada u Parizu 13. novembra. Apeli potkrepljeni podacima o prekomernoj upotrebi sile, uz poziv da Pariz odustane od produženja vanrednog stanja i da ovu klauzulu ne ubacuje u svoj ustav, stižu sa svih strana. Ujedinjene nacije, Evropski savet, pojedini\nO čemu govore mladi Francuzi u pola glasa\nŠtampana u Španiji u 40.000 primeraka, dopremljena u Francusku u poslednjem trenutku, nova knjiga dojučerašnje ministarke pravde Kristijan Tobire pojavljuje se danas u knjižarama, taman usred parlamentarne debate o „reformi” ustava. „Mladi u pola glasa”, to bi mogao da bude prevod naslova nevelike, sedme knjige Kristijan Tobire, pisane u najtežoj godini francuske istorije, kada su se desila dva teroristička napada u Parizu („Šarli ebdo” 7. januara, Bataklan, stadion, kafei 13. novembra 2015) i kada ova zemlja nema odgovor na pitanja o mladim sugrađanima. Šta se mota po glavama mladih Francuza, zašto se sve veći broj njih radikalizuje, kako ih ubediti da je prihvatanje radikalnog islama pogrešan put? Ubeđena da će stezanje kaiša oko ljudskih prava i sloboda uzdrmati temelje republikanskih vrednosti i\nKako nas je namagarčio komarac\nBrazil je izgubio rat protiv najsićušnijeg neprijatelja u svojoj istoriji. Da bi se sprečila kapitulacija, najveća zemlja Latinske Amerike mobilisala je armiju od 220 hiljada vojnika koji će, naoružani moćnim zaprašivačima, krenuti u ofanzivu protiv tigrastog komarca. Taj minijaturni insekt prenosi ujedima virus zika, a neprijateljski ubod naročito je poguban po potomstvo nacije. Zbog toga što je u proteklih nekoliko meseci samo u Brazilu rođeno 4.000 beba sa oštećenjem mozga, do čega dolazi usled virusa koji prenosi komarac, trudnicama je podeljeno 400 hiljada insekticida, kako bi se opremile za samoodbranu. S vrha vlasti Brazilkama se upućuje apel da „do daljnjeg” odustanu od trudnoće. Salvador je još precizniji : žene ove centralnoameričke zemlje ne treba da rađaju decu do kraja\n29.01.2016 u 09:05\nFrancuska vlada ostala bez tamnopute levičarke\nFrancuska vlada ostala je bez svoje crnopute ministarke, na dan kada u parlamentu počinje debata o ustavnoj reformi kojom se u republici „slobode, jednakosti i bratstva” ukidaju neka od davno stečenih i zagarantovanih ljudskih prava. Zvanično, ministarka pravde Kristijan Tobira podnela je ostavku, ali u saopštenju iz Jelisejske palate stoji da su „Fransoa Oland i Kristijan Tobire odlučili da je za nju najbolje da se povuče sa tog mesta, s obzirom na to da počinje debata o ustavnim reformama u parlamentu”. U centru pažnje je vrlo kontroverzni predlog o oduzimanju francuskog državljanstva osobama osuđenim za terorizam. Do sada su francuski papiri mogli da se oduzmu samo osobama sa dvojnim državljanstvom koje nisu rođene u Francuskoj. Sada kada je ministarka pravde „podnela ostavku”,\nBela kuća ostala bez pogleda na beli šator Končite Pičoto\nIako je imala svoju kuću, i to u najbližem komšiluku sa američkim predsednikom, Končita Pičoto umrla je pre tri dana u ženskom domu za beskućnike u En ulici. Veruje se da je imala 80 godina, a u susedstvo Bele kuće doselila se kada je u nju ušao Ronald Regan (1981). Ostala je na istom mestu i istom odstojanju i kada ga je nasledio Džordž Buš stariji (1989–1993), dočekala je i ispratila Bila Klintona (2001), gledala je kako se u zdanje na Aveniji Pensilvanija useljava i iseljava Džordž Buš mlađi. Sve do pre neki dan živela je preko puta prvog crnog predsednika SAD. Otišla na onaj svet pre nego što se Barak Obama iselio iz njenog komšiluka. Starešina privremenog doma za ljude bez krova verovatno nikada do sada nije našao za shodno da o smrti nekog svog stanara obavesti bilo koji medij. O


BMW Serije 3 Sedan nudi dinamičnost sa mnogo naličja. Opcionalna Adaptivna M suspenzija ili varijabilno sportsko upravljanje garantuju pokretjivost i na taj način vam nude maksimalnu upravljivost i preciznost čak i tokom sportske vožnje. BMW TwinPower Turbo motori i opcionalna 8-stepena Steptronic Sport transmisija garantuju uživanje tokom vožnje. Ove i ostale BMW EfficientDynamics tehnologije omogućavaju impresivne performanse i u isto vreme smanjuju potrošnju goriva.\nU SPORT režimu promene stepena prenosa su podešene tako da daju najbolje moguće performanse. Brze promene obrtaja motora između stepena prenosa omogućavaju jako ubrzavanje. Motor uvek održava obrtaje motora pri kojima može da isporuči maksimalnu snagu. Funkcija kontrole lansiranja regulište obrtaje motora radi idealnog startovanja, omogućavajući maksimalno ubrzanje iz mesta. Pri velikim brzinama osmi stepen prenosa smanjuje obrtaje motore i potrošnju goriva. Novo konverter kvačilo takođe igra ulogu. 8-stepena Steptronic Sport transmisija radi zajedno sa motorom kako bi isporučila glatke promene stepena prenosa i povećala effikasnost i snagu.\nKonverter kvačilo takođe pomaže – čak iako je automobil vožen u manuelnom režimu. Brze promene obrtaja motora i precizna transmisija garantuju neverovatno glatke promene stepena prenosa.\nKada se radi o dinačnosti vožnje, BMW Serija 3 postavlja nove standarde već generacijama. Skoriji razvoji u tehnologiji vešanja, redizajnirana šasija i sofisticirano upravljanje garantuju veći užitak tokom vožnje. Fino podešavanje suspenzije je poboljšalo uždužne i bočne karakteristike. Ovo se ne odnosi samo na standardnu suspenziju već i na M Sport suspenziju i Adaptivnu M suspenziju. Osim toga, preciznost upravljanja je poboljašana, rizik od prevrtanja smanjen i direkciona stabilnost je optimizovana. BMW Serije 3 Sedan impresionira odličnim prianjanjem na putu, savršenim upravljanjem i neverovatnom pokretljivošću, dok u isto vreme nudi najveću udobnosti u svim situacijama tokom vožnje.\nAdaptivna M suspnezija je spuštena za deset milimetara, dodatno povećavajući pun dimačni potencijal BMW Serije 3. Vozač može podesiti vozne karakteristike kako bi omogućio stil vožnje koji mu najviše odgovara – od udobnog do veoma sportskog. Bez obzira na izabrano podešavanje, elektronski kontrolisano vešanje u sklopu Adaptivne M suspenzije se kalibriše u deliću sekunde kako bi odgovaralo uslovima na putu. Sistem takođe koristi brojne senzore koji mere vibracije točkova i brzinu vozila kako bi se postigla optimalna suspenzija i bezbednost tokom vožnje.\nVarijabilno sportsko upravljanje sa Servotronic tehnologijom stvara direktno i agilno upravljanje i zahteva manje fizičkog naprezanja za okretanje volana. Sistem smanjuje potrebno okretanje volana priliom upravljanja pri veoma velikim uglovima. Sistem sadrži varijabilno servo upravljanje koje je zavisno od brzine vozila. Ovo u velikoj meri povećava pokretljivost i upravljivost prilikom dinamične vožnje kroz oštre krivine, ili prilikom naglog skretanja kako bi izbegli prepreke. Sistem takođe olakšava parkiranje, skretanje i manevrisanje. Za male uglove skretanja, sistem pruža odličnu direkcionu stabilnost i veoma visok stepen preciznosti.\nInteligentni BMW xDrive sistem pogona na svim točkovima se savršeno prilagođava najizazovnijim uslovima na putu, osiguravajući optimalno prianjanje u svakom trenutku. xDrive i Dinamička kontrola stabilnosti (DSC) garantuju da će vaš BMW automobil ostati bezbedan i stabilan. Kontrolisan putem senzora DSC sistema, xDrive fleksibilno i brzo raspoređuje snagu između osovina kako bi se sprečilo predupravljanje ili podupravljanje u krivinama, tim putem osiguravajući odličnu direcionu stabilnost. Pored toga, sistem garantuje brzo i bezbednost ubrzanje čak i na klizavim ili strmim pravcima. U kritičnim situacijama na putu, DSC sistem ne mora često intervenisati. S toga, BMW xDrive kombinuje sve prednosti pogona na svim točkovima – prianjanje, direkciona stabilnost i bezbednost tokom vožnje – sa klasičnom BMW pokretljivošću.\nKontrola iskustva u vožnji dopušta vozaču da bira između standardnog podešavanja motora i transmisije u COMFORT režimu, efikasnijem ECO PRO režimu, dinamičnom SPORT režimu, ili SPORT+ režimu, što pomera dinamičnost vožnje do samih granica. ECO PRO režim podešava karakteristike Steptronic transmisije (ako postoji) i podešavanje rada klima uređaja radi što manje potrošnje goriva. Ovaj sistem smanjuje potrošnju goriva do 20 procenata. Dodatni potencijal uštede goriva je moguć sa funkcijom krstarenja i ECO PRO rute, koja predlaže efikasnu rutu koji uzima u obzir obim saobraćaja, kao i individualni stil vožnje i lokalne uslove kako bi predložio rutu koja optimizuje efikasnost i smanjuje potrošnju goriva. Funkcija „krstarenja“ omogućava vozilu da krstari pri brzinama manjim od 160 km/h bez rada motora, kada vozač skine nogu sa pedale gasa bez kočenja\nCOMFORT režim garantuje veoma udobnu vožnju podešavanjem komponenti suspenzije. U SPORT i SPORT+ režimima, podešavanje suspenzije i pogona na svim točkovima su podešena radi dinamičnije vožnje. Motor spontanije reaguje na pedalu gasa, stepena prenosa automatske transmisije se menjaju pri visokim obrtajima motora, tačke promene stepena prenosa manuelne transmisije su prikazane kasnije, i kompletno vozilo reaguje direktnije i dinamičnije.\nRegeneracija kočione energije smanjuje potrošnju goriva i povećava efikasnost pogonskog sistema. Kada vozač skine nogu sa pedale gasa i pritisne pedalu kočnice, električni motor pretvara kinetičku energiju vozila u električnu energiju. Energija se skladišti u baterijama i može se koristiti za napajanje električnog motora.


Džozef: CG zaslužila članstvo u NATO\nNedavni događaji samo naglašavaju potrebu hitnog okončanja tog procesa, kaže za Glas Amerike analitičar Edvard Džozef, dok Robert Hend iz Helsinške komisije smatra da Rusija ne može da zustavi eventualno članstvo CG\nUz napomenu da je teško dokazati direktnu rusku ulogu u protestima u Crnoj Gori, Džozef ističe da je u interesu Moskve da prikaže Crnu Goru kao nestabilnu zemlju. Da Rusija vjerovatno pokušava da utiče na stav pojedinih članice Alijanse u pogledu proširenja, smatra i savjetnik u Helsinškoj komisiji Robert Hend.\nU Sjedinjenim Državama, situacija u Crnoj Gori uglavnom se posmatra u kontekstu NATO integracije. Za Edvarda Džozefa, iz Instituta za aktuelna svetska pitanja, postoje dva moguća scenarija .\n“Jedan je da bi sa takvom vrstom nestabilnosti, pojedini mogli da kažu da Crna Gora nije spremna, da je riječ o nestabilnoj i podijeljenoj zemlji. S druge strane, neki smatraju da upravo to naglašava potrebu hitnog čvrstog povezivanja Crne Gore sa zapadom, NATO savezom prije nego što stvari krenu u pogrešnom smjeru i otvori se prostor za Rusiju da pokuša da destabilizuje i poremeti zapadnu orjentaciju Crne Gore.”\nDžozef se nada da će u decembru, kada se bude odlučivalo o pozivnici, prevladati drugo mišljenje. U Vašingtonu postoji zabrinutost u pogledu toga do koje mjere Rusija u stvari ohrabruje ili čak pomaže u podsticanju određenih sukoba u Crnoj Gori, kaže Robert Hend, savjetnik u Helsinškoj komisiji američkog Kongresa, uz napomenu da nema konkretne dokaze o direktnoj umiješanosti Moskve.\n„Što se tiče mjere u kojoj Rusija podržava proteste u Crnoj Gori, to ne radi toliko zbog toga da bi poslala poruku crnogorskoj vladi odnosno pokušala da je natjera da promijeni mišljenje, već vjerovatno pokušava da učini pojedine NATO saveznike malo zabrinutim u pogledu pitanje proširenja. Možda ima nekih saveznika koji nisu odlučni po tom pitanju, ali ja smatram da sada ne treba biti neodlučan već zauzeti čvrst stav i jasno staviti do znanja da takve igre neće biti uspješne.“\nKongres i američka vlada žele da Crna Gora nastavi da napreduje ka NATO-u i Evropskoj uniji, ali i kada je riječ o demokratizaciji, vladavini prava i ukupnom prosperitetu, poručuje Hend.\n„Ako crnogorska vlada ostane na svom putu, a NATO savez odluči da uputi pozivnicu u decembru, ne vidim šta Rusija može da uradi da to zaustavi. Crna Gora ima pravo da bira svoje saveze“.\nCrna Gora je, kako ocjenjuje Edvard Džozef, ispunjavanjem kriterijuma zaslužila članstvo u Alijansi koje bi bilo pozitivno za cjelokupni region.\n“Čvrsto je orjentisana ka Zapadu i nije pokazala kolebanje poput Srbije nakon izbijanja sukoba Rusije i zapada zbog Ukrajine. Nije pokušavala da ide u oba smjera, prema Evropskoj uniji, ali bez uvođenja sankcija. Zbog toga mislim da je Crna Gora zaslužila članstvo u NATO-u i više nego ikada je važno da se taj proces okonča.”\nNaši sagovornici smatraju da eventualna ruska uloga ne oslobađa crnogorsku vladu odgovornosti da razmotri iznesene kritike.\n„Jasno je da je interes Rusije da spriječi članstvo Crne Gore u NATO. Istovremeno to ne znači da pojedini demonstranti nemaju legitimne pritužbe, koje bi vlada trebalo da razmotri na otvoren način. To je dio demokratije i iznad svega vlada odgovara građanima", ističe Džozef.\n„ Bez obzira na motivaciju, vlada je i dalje obavezna da odgovori, da bude uzdržana, da dozvoli slobodu izražavanja i da osigura da se zakoni poštuju", naglašava Hend.\nRobert Hend zaključuje da bi svi trebalo da se zalažu za dijalog, ako on može da dovede do rešenja aktuelne situacije u Crnoj Gori.


Kosova.info - Poništavaju se glasovi bošnjačkih i romskih stranaka u opštinama sa srpskom većinom!\nBallina » SRB-BIH-HR » Poništavaju se glasovi bošnjačkih i romskih stranaka u opštinama sa srpskom većinom!\nPoništavaju se glasovi bošnjačkih i romskih stranaka u opštinama sa srpskom većinom!\nIzborni panel za žalbe i predstavke djelimično je prihvatilo žalbe koje su uložile NAŠA Iniciativa, Socijaldemokratska unija i Nova Demokratska Stranka na odluku CIK-a da objavi konačne rezultate vanrednih izbora za Skupštinu Kosova održanih 14. februara 2021. IPŽP je takođe delimično prihvatilo prihvatio je žalbe političkih subjekata Egipatske liberalne stranke (PLE) sa sjedištem u Peći, Aškalijske stranke za integraciju (PAI) sa sjedištem u Lipljanu, Ujedinjene romske partije Kosova (PREBK) sa sjedištem u Prizrenu, Demokratske stranke Aškalija Kosova ( PDAK) sa sedištem u Uroševcu i žalb Ž.br.769/2021 koju je podneo Napredni pokret Roma na Kosovu (LPRK) i poništila glasačke listiće koji pripadaju političkom subjektu Romani Iniciativa.\nOdluka IPŽP-a kaže:\nŽALBE su djelomično PRIHVAĆENE Ž.br.656 / 2021. Ž.br.733 / 2021 i Ž.br.735 / 2021 podneli su ih politički subjekti NAŠA Iniciativa, Socijaldemokratska unija i Nova Demokratska stranka od 05.03.2021 protiv odluke CIK-a br.860-2021 od 04.03.2021, za objavljivanje konačnih rezultata prevremenih izbora za Skupštinu Kosova održanih 14. februara 2021.\nŽALBE delimično prihvaćene. Ž.br.736 / 2021 od 05.03.2021, koju su podneli politički subjekti Egipatska liberalna stranka (PLE), sa sjedištem u Peći, Aškalijska stranka za integraciju (PAI) sa sjedištem u Lipljanu, Ujedinjena romska partija Kosova (PREBK) sa sjedištem u Prizren, Demokratska partija Aškalija Kosova (PDAK) sa sjedištem u Uroševcu i žalba br. 769/2021 od 05.03.2021, koju je podneo Napredni pokret Roma na Kosovu (LPRK), poništavaju glasačke listiće koji pripadaju političkom entitetu Romani Iniciativa .\nIPZP u potpunosti je poništilo glasove na izborima za bošnjačke političke subjekte u opštinama sa srpskom većinom 14. februara, kao što su Zubin Potok, Štrpce, Ranilug, Gračanica, Parteš, Klokot, Novo Brdo i Severna Mitrovica. Zvečan i Leposavić.\nIPŽP je djelimično odobrio žalbe bošnjačkih političkih subjekata Naša inicijativa (NAŠA), Socijaldemokratske unije (SDU) i Nove demokratske stranke (NDS), koji su tražili poništavanje glasova dobivenih od srpske zajednice za Ujedinjenu zajednicu AH – Adrijana Hodžić.\nOvom je odlukom IPŽP poništio 4.205 glasova bošnjačkih političkih subjekata, predvođenih Adrijanom Hodžić, u opštinama sa srpskom većinom.\nHodžić je, prema konačnom rezultatu Centralne izborne komisije, osvojila 6.422 glasa ili jedno mesto u Skupštini Kosova.\nU međuvremenu, otkazano je 583 glasa za koaliciju Vakat, koju je osvojila u ovim općinama.\nSocijaldemokratska unija Duda Balja, ovom odlukom IPŽP-a ostala je bez 165 glasova, a Naša inicijativa izgubila je 9, dok je Nova demokratska stranka 14 glasova.\n“Nalaže se CIK-u da iz konačnog rezultata ukloni glasove uključene u poništene glasačke listiće”, navodi se u odluci.\nIPŽP je odlučio ukloniti preko 800 glasova za Romsku inicijativu, koju je osigurala u opštinama sa srpskom većinom.\nRomska inicijativa osigurala je 4.049 glasova.\nPolitički predstavnici bošnjačke, romske, aškalijske i egipatske zajednice tvrde da su bošnjačka stranka “Ujedinjena zajednica Adrijana Hodžić” i “Romska inicijativa” osigurale glasove na izborima 14. februara, uz pomoć Srpske liste.\nNesrpske zajednice kažu da su ove dvije stranke na izborima 14. februara dobile glasove u naseljima u kojima te zajednice ne žive.\nProtiv ove odluke stranke imaju pravo žalbe Vrhovnom sudu u roku od 24 sata.\nEhat Miftaraj iz kosovskog Instituta za pravdu, instituta koji je pružao besplatnu pravnu pomoć nesrpskim zajednicama, izjavio je 5. marta da se radi o manipulaciji sa oko 10 hiljada glasova.\n“Na osnovu žalbe koju smo pripremili, imamo kršenja, u prvom redu, volje građana nevećinskih zajednica, imamo manipulaciju koju je organizovala Srpska lista sa nekim bošnjačkim i romskim strankama. Otprilike 10 hiljada glasova prešlo je iz srpske zajednice u najmanje dve stranke nevećinskih zajednica”, rekao je Miftaraj.\nHodžić je, iako je priznala da je dobijala glasove iz biračkih okruga sa srpskom većinom, porekao navode da mu ih je dostavila Srpska lista.\nEnver Hasani, bivši predsednik Ustavnog suda Kosova, u razgovoru za Radio Slobodna Evropa 20. februara ocenio je da su žalbe zajednica u potpunosti osnovane.\nUstavna norma, rekao je, garantira efikasnu zastupljenost svake zajednice u zemlji.\nPrema Ustavu Kosova, bošnjačkoj zajednici zagarantovana su tri mesta u Skupštini Kosova. Turskoj zajednici zagarantovana su dva mjesta, dok je predstavnicima zajednica Roma, Aškalija i Egipćana zagarantovano jedno mjesto, kao i dodatno mjesto za jednu od ovih zajednica koja osvaja najviše glasova. Garantovano mjesto takođe pripada zajednici Goranaca.\nIPŽP je stiglo preko 200 žalbi na rezultate izbora 14. februara.\nAdrijana Hodžic bošnjaci bošnjački glasovi Duda Balje Emilija Redžepi IPŽP izbori naša inicijativa nova demokratska stranka parlamentarni poništavanje glasova romani inicijativa romi socijaldemokratska unija srpske sredine ujedinjena zajednica


BEOGRAD, Evropska banka za obnovu i razvoj /EBRD/ zainteresovana je da najviše uloži u razvoj privatnog sektora u Srbiji, posebno u mala i srednja preduzeća, ali i u razvoj javnog sektora, istaknuto je na sastanku predstavnika EBRD-a sa ministrom finansija i privrede Srbije Mlađanom Dinkićem.\nDinkić je predstavnicima EBRD-a predstavio koncept programa Vlade Srbije za podršku malim i srednjim preduzećima, te pozvao ovu banku da se uključi u program kao kofinansijer projekta.\n“Osnovna ideja programa podrazumjeva da država učestvuje u finansiranju i privremeno uđe u manjinsko vlasništvo u preduzećima koja su perspektivna i koja imaju izražen izvozni potencijal i mogućnost povećanja proizvodnje i novog zapošljavanja”, saopšteno je iz Ministarstva finansija i privrede Srbije.\nDinkić je pojasnio da je za ovu godinu za podršku izdvojeno blizu 10 miliona evra i pozvao EBRD da bude kofinansijer projekta, ali i da učestvuje na tehničkom nivou u procesu selekcije kompanija, kako bi ovaj proces bio potpuno nezavisan.\nOn je rekao da bi ovaj projekat trebalo da vodi Agencija za osiguranje i finansiranje izvoza /AOFI/, a da bi se zainteresovane kompanije prijavljivale putem javnog poziva.\nNa sastanku sa predstavnicima EBRD-a Dinkić je izložio i mogući model podrške Evropske banke za razvoj ekonomije znanja i softverske industrije u Srbiji, što će u narednom periodu biti jedan od prioriteta Vlade Srbije.\nU delegaciji EBRD-a bili su izvršni direktor te banke za centralnu i jugoistočnu Evropu Žan Mark Peteršmit i novi direktor EBRD-a za Srbiju Mateo Patrone. Srna\nTagovi: aofiebrdjavni sektormateo patronemladjan dinkicvlada srbijezan-mark petersmit\n"Standard" iz Ilijaša otpustio 500 radnika


- Saradnja lokalne vlasti i Vlade Republike Srpske je na zavidnom nivou, a predstavnici institucija Srpske u najkraćem roku reagovali su i u ovoj situaciji - rekao je novinarima Drljić, prenosi Srpskainfo.\n– Mislim da će to biti samo prvi deo da bi se intervenisalo u obnovi oštećenih objekata – rekao je Drljić i dodao da je realno očekivati da ukupna procena štete bude izvršena do kraja januara.\n– Komisije su i u ovom trenutku na terenu, a, prema nepotpunim informacijama, za sada imamo do 10 porodica kojima moramo obezbediti smeštaj – rekao je Drljić.\nJujićeva je izjavila da je najvažnije da nije bilo ljudskih žrtava u zemljotresu koji je pogodio Hrvatsku, a osetio se u celom regionu.\n– Materijalne štete ima, ali se ona uvek može otkloniti. Juče je na sednici Vlade Republike Srpske donesen zaključak o jednokratnoj pomoći opštinama Kostajnica i Kozarska Dubica, koja će i jednoj i drugoj lokalnoj zajednici dobro doći u ovom momentu – rekla je Jujićeva novinarima.\n– Tamo je materijalna šteta i te kako velika. Imaju podršku u mehanizaciji pojedinih jedinica lokalne samouprave iz okruženja, ali njima treba podrška i u fizičkom smislu – neophodno im je ljudstvo – rekla je Jujićeva.\n– Njihova namera je da do 5. januara saniraju sve objekte i obezbede siguran povratak za 20 do 30 porodica u njihove stambene objekte – precizirala je Jujićeva.\nOna je sve građane Republike Srpske zamolila da doček Nove godine, božićne i predstojeće praznike proslave u krugu porodice i ispoštuju mere Instituta za javno zdravstvo Republike Srpske.\n– Želim da nam svima nova 2021. godina donose uspeh u porodičnom, poslovnom, društvenom i svakom drugom segmentu života – poručila je Jujićeva.


Neymar objasnio zašto nije dao Cavaniju da izvede penal - mojusk.ba\nFudbaleri PSG-a nedavno su na domaćem terenu deklasirali Dijon sa 8:0, ali navijači ovog kluba nisu bili baš sretni na kraju utakmice.\nČetiri gola na ovom meču postigao je Neymar koji je očekivao aplauze s tribina, ali ostao je šokiran kada je shvatio da mu cijeli stadio zviždi. Brazilac se našao na meti navijača PSG-a u finišu utakmice kada je postigao gol iz penala, a mnogi su mu zamjerili što nije Cavaniju dopustio da izvede penal.\nUrugvajski napadač je trebao još jedan gol da sruši rekord Zlatana Ibrahimovića i postane najbolji strijelac u historiji PSG-a. Međutim, Neymar mu nije dozvolio da izvede penal što je naljutilo navijače ovog kluba. Ipak, brazilski fudbaler je objasnio zašto je on izveo penal, a ne Cavani.\n“Bilo je nemoguće znati u tom trenutku za taj rekord. Trener je odlučio da ja izvedem penal i nije bilo nikakvih problema. Svi u ekipi znaju šta se dešava u svlačionici i da je trener rekao da ja izvodim penale i to je to”, rekao je Neymar.


Rusija bolje znala šta kupuje, nego Srbija šta prodaje | Insajder\nPrema istraživanju Insajdera tokom pregovora sa ruskom stranom o prodaji NIS-a, predstavnici Vlade zapravo i nisu znali šta zapravo prodaju, odnosno šta sve čini imovinu nacionalne naftne kompanije. Kako smo utvrdili, imovina tada već većinski ruskog NIS-a, popisivana godinama posle prodaje.\nIspostavilo se po svemu sudeći i to da su Rusi imali bolje informacije o tome šta kupuju.\nNaftno- gasni sporazum predstavnici Rusije i Srbije potpisali su u januaru 2008. Sporazum, koji je bio osnova za konačan dogovor o prodaji NIS-a bez tendera, bio je rezultat kratkih pregovora, koje su krajem 2007. sa ruskim državnim vrhom vodili kabineti tadšnjeg predsednika i premijera Srbije, Borisa Tadića i Vojislava Koštunice, kao i ministra ekonomije Mlađana Dinkića. Oni su ujedno bili lideri tada vladajućih stranaka.\nU maju iste godine DSS odlazi u opoziciju, a novu Vladu formiraju DS, SPS i Dinkićev G17 plus.\nOva Vlada je kroz pregovore sa ruskom stranom realizovala poslove koji su dogovoreni i na koje su se predstavnici Srbije obavezali Sporazumom iz januara.\nJedan od pregovarača Vlade Srbije, u završnoj fazi prodaje NIS-a, bio je Borislav Stefanović, tada funkcioner DS-a i jedini koji je pristao da o pregovorima govori za Insajder. U serijalu emitovanom 2013. rekao je između ostalog da je neko ruskoj strani dostavljao insajderske informacije o imovini NIS-a.\nPitanje imovine NIS-a otvoreno je još tokom pregovora kao argument ruske strane u pokušaju da snizi cenu ovog preduzeća.\nBorislav Stefanović, koji je učestvovao u jednom delu pregovora, otkriva da je ruska strana na sastancima raspolagala insajderskim informacije o imovini koje im je, po svemu sudeći, dostavljao neko iz države ili iz samog NIS-a.\nBorislav Stefanović, DS: Kada se pojavi gospodin Mališev sa spiskom imovine na kojem ima, ne znam, objekata 10-15 više nego što realno je predstavljeno od strane NIS-a, na primer neka odmarališta, neki objekti… ili što je još gore da je NIS prebacio sredstva na druga javna preduzeća želeći time da izbegne mogućnost da je taj novac u okviru same Naftne industrije, nego da ga preusmeri na druga javna preduzeća… Ja samo govorim ono što je on doneo kao ruski predstavnik.\nB92: Otkud mu to?\nStefanović: E pa sad to je pitanje za nekog drugog.


BHRT se zadužio za milion KM bez odobrenja UO - Klix.ba\nBHRT se zadužio za milion KM bez odobrenja UO\n9.12.2009. u 20:38\nKancelarija za reviziju institucija BiH izrazila je mišljenje sa rezervom nakon revizije finansijskih izvještaja i poslovanja BHRT-a za 2008. godinu.\n"BHRT nije imao usvojene računovodstvene politike za 2008. godinu, a njihov nedostatak u značajnoj mjeri je uticao na politike vrednovanja prihoda od RTV taksi, priznavanje potraživanja i procedure otpisa nenaplativih potraživanja, te vrednovanje obaveza, stalnih sredstava, zaliha i rezervisanja", saopšteno je iz Kancelarije za reviziju institucija BiH.\nMeđusobni finansijski odnosi BHRT-a i RTV FBiH nisu se zasnivali na vjerodostojnom cjenovniku prema kome se vrši fakturisanje usluga, a BHRT ima neusaglašena i neriješena potraživanja i obaveze sa RTV FBiH i RTRS-om.\nU saopštenju se navodi da BHRT ne uplaćuje prihode po osnovu marketing usluga na jedinstveni račun, niti se ovi prihodi raspoređuju na propisani način, a BHRT nije za iskazana sumnjiva i sporna potraživanja za RTV taksu u iznosu od 2.321.934 KM, koji potiču iz ranijeg perioda, izvršila ispravku na teret rashoda.\n"Obaveze prema dobavljačima nisu u cjelosti usaglašene, za neke se nije mogla utvrditi osnovanost, starosna struktura ovih obaveza je nepovoljna, a značajan iznos starih obaveza prema dobavljačima nije plaćen. BHRT je, osim toga, izvršio novo zaduženje u 2008. godini po kratkoročnom kreditu u iznosu od 1.000.000 KM bez prethodnog odobrenja Upravnog odbora te medijske kuće", ističe se u saopštenju.\nU poslovnim knjigama BHRT-a prikazani su objekti za koje nije utvrđeno pravo vlasništva, odnosno raspolaganja i značajan broj objekata za koje nisu riješeni imovinsko-pravni odnosi, objekata koji su izgrađeni na zemljištu koje podliježe posebnom režimu upravnog rješavanja i objekata koji su izgrađeni na privatnom zemljištu.\nKancelarija za reviziju institucija BiH je u odnosu na prethodne revizije koje su izvršene u BHRT-u, uočila određena unapređenja u poslovanju, kao što je uređenje sistema obračuna i isplate plata i naknada time što je usvojen Pravilnik o unutrašnjoj organizaciji BHRT-a.


Najstarija naučno-istraživačka organizacija u Srbiji - Bolja Zemlja\nNajstarija naučno-istraživačka organizacija u Srbiji\nInstitut za ekonomiku poljoprivrede je jedna je od najstarijih i najuglednijih naučno-istraživačkih organizacija u Srbiji. Institut aktivno učestvuje i u realizaciji dugoročnih projekata Ministarstva nauke i zaštite životne sredine, kao i projekata prilagođavanja agrarnog sektora koje Ministarstvo poljoprivrede, šumarstva i vodoprivrede Republike Srbije sprovodi u procesu priključenja zemlje Svetskoj trgovinskoj organizaciji (STO) i Evropskoj uniji (EU). Gost Bolje zemlje bio je Jonel Subić, doktor ekonomskih nauka, koji je i direktor ovog Instituta.\nInstitut je napunio 70 godina 2019.godine i trude se da na svom putu prate ono što je aktuelno, a to je trenutno održiva poljoprivreda, ekologija, kao i digitalizacija u poljoprivredi i pametni sistemi. Institut za ekonomiku poljoprivrede ima odličnu saradnju sa Institutom za robotiku Mihajlo Pupin.\nCilj Instituta jeste da se približe porodičnim poljoprivrednim gazdinstvima, kao sistemu koji treba da unapredi svoje znanje, a zatim i da budu profitabilnija, prepoznatljiva i konkurentna.\nProjekti koje Institut radi su mnogobrojni. Jedan od njih je istraživanje u okviru Ministarstva prosvete, nauke i tehnološkog razvoja. To su projekti strateškog planiranja, u oblastima poljoprivrede i ruralnog razvoja. Imaju dugoročne planove koje rade za lokalne samopurave. Pored toga, Institut ima odličnu saradnju sa manjim poljoprivrednicima, koja je usmerena ka većoj edukaciji o poljoprivredi, koje se tiče i upravljanjem troškova. Naime, uz pomoć drugih Instituta, razvili su softver za izradu poslovnog plana u svim oblastima poljoprivrede, biljne i stočarske proizvodnje, kao i u oblasti prerade. Ovi softveri su od velike pomoći, a laki za korišćenje.\nInstitut je, u saradnji sa drugim Institutima, razvio i nove uređaje, mobilne sisteme koji koriste energiju iz obnovljivih izvora, robotizovane sisteme, vetroturbine i vodene turbine. Kroz održivi razvoj stavljaju fokus najviše na ekologiju i ekonomiju.\nPrethodni tekstKo su budući stručnjaci u oblastima poljoprivrede?\nSledeći tekstJedina fabrika u Srbiji koja se bavi proizvodnjom traktora


ZIB – Unosna kompezacija\nZIB – zgrada E3A\nNalazite se na: Pod Lupom > Studije slučajeva\nOva sekcija sajta sadrži različite aspekte kršenja zakona od strane kako investitora, tako i institucija države zaduženih za sprovođenje zakona iz oblasti urbanizma. Razne studije slučajeva prezentovane u ovoj sekciji ukazuju na nedostatak političke volje za dosljednu i efikasnu primjenu Zakona.\nPočev od nadgledanja implementacije planske dokumentacije, kontrole stanja na terenu, primjene kaznenih odredbi Zakona i krivičnog procesuiranja onih koji su prekršili Zakon, bilo invesitora ili ljudi zapolslenih u institucijama države, koji su prekršili Zakon.\nIstražujući poslovanje barske građevinske kompanije “Zavod za izgradnju Bara” – ZIB i njenog vlasnika, predsjednika Opštine Bar, Žarka Pavićevića, MANS otkriva na koji način je Pavićević došao do veoma vrijednih parcela u samom centru grada i kako je koristići svoju poziciju, kroz izmjene planske dokumentacije, za sebe i svoju kompaniju povećavao profit od izgradnje stanova za tržište.\nZIB – ZGRADA E-3A\nPodaci do kojih je došao MANS upućuju na sumnju da je barski gradonačelnik, Žarko Pavićević imao više nego dobru podršku nadležnih državnih organa u legalizaciju sedmospratnice u centru grada koju je gradio sa investitorom Miodragom Đurovićem.\nMANS otkriva još jednu moguću zloupotrebu službenog položaja barskog gradonačelnika, Žarka Pavićevića. Nakon što su kompaniji „Longrun invest“ prodate dvije parcele u užem centru Bara, Pavićević je izmjenama plana omogućio ovoj kompaniji da višestruko uveća vrijednost svojih parcela i legalizuje u međuvremeno sagrađene zgrade.\nTOPOLICA 1 – PLANOM DO VEĆEG PROFITA\nPodaci do kojih je došao MANS ukazuju na sumnju da je barski gradonačelnik zloupotrijebio službeni položaj tako što je iniciranjem izmjena planske dokumentacije, te povećanjem spratnosti ucrtanih objekata, omogućio kompaniji Aca Đukanovića da značajno poveća vrijednost zemljišta koje je ranije kupljeno od Opštine Bar.\nZIB – G-13\nSlučaj poslovne saradnje sa Poštom Crne Gore, te način na koji je vremenom povećavana spratnost objekta G-13, otvara ogroman prostor za sumnju da barski Gradonačelnik Žarko Pavićević koristio svoju poziciju i ovlašćenja kako bi za svoju kompaniju obezbijedio što veći profit.\nZIB – 275.178 m2\nOva studija ukazuje na sumnju kompanija ZIB u vlasništvu barskog gradonačlenika, pomognuta od strane bivšeg načelnika barske Uprave Novice Vučkovića, nezakonito prisvojila vrijedno zemljište, ukupne površine preko 270.000 m2.\nOva studija slučaja detaljno opisuje na koji način je izigrana procedura prenosa prava nad građevinskim zemjištem, i kako je izmjenom planova udvostručena korist za investitora a na štetu javnog interesa. Studija takođe ukazuje i na opasnost od koncetrisanja ovlašćenja za donošenje odluka u okviru pojedinih javnih funkcija, u ovom slučaju funkcije predsjednika Opštine Bar.\nStudija slučaja ukazuje na niz propusta koji su napravljeni u tenderskom postupku za dugoročni zakup preko 3,5 miliona kvadratnih metara zemljišta u uvali Valdanos, kao i na netransparentnost postupka i nespremnost Vlade da omogući pristup informacijama.\nStudija dokumentuje uključenost aktuelnog potpredsjednika Vlade, Svetozara Marovića u nezakonitu izgradnju turističkog kompleksa Zavala i otkriva kompleksnu mrežu povezanih lica i kompanija koja je mogla biti iskorištena kako za eliminisanje konkurencije i stvaranje građevinskog kartela, tako i za vršenje pritiska na institucije da tolerišu kršenje zakona.\nDevastacija ušća rijeke Bojane predstavlja još jedan od plastičnih primjera nadmoći nelegalnih graditelja nad državnim aparatom koji i sam aktivno učestvuje u kršenju zakona i propisa. Preko 400 nelegalno sagrađenih objekata se i dalje nalazi na crnogorskoj strani delte Bojane.\nOva studija slučaja pokazuje da država nije sposobna ni voljna da zaštiti svjetsku kulturnu baštinu na teritoriji Crne Gore od devastacije profitom motivisanih tajkuna.


Do 2025. godine dve trećine ćovečanstva ostaje bez vode – Hello! magazin DEV\nDo 2025. godine dve trećine ćovečanstva ostaje bez vode\nPodatak iz naslova verovatno vam zvuči neverovatno, ali naučnici upozoravaju da je sasvim istinit, te da su rezerve pijaće viode iz godine u godinu sve manje. Potrošnja vode se udvostručila od 1950. godine, a količina zagađene vode je veća nego u basenima 10 najvećih svetskih reka! Kada ove činejnice bliže razmotrimo jasno je da ne vodimo dovoljno računa o jednom elementu od koga nam zaista zavisi život na planeti, a to je upravo voda.\nUglavnom zahvaljujući ljudskoj nepažnji resursi čiste vode iz godine u godinu se sve više smanjuju, a narušava se i prirodni balans usled klimatskih promena. Iako i mi te promene itekako osećamo, kao da to nije dovoljno da shvatimo da je zaista važno da počnemo više da se brinemo o okruženju u kome živimo. Posebno je važno da vodu ne uzimamo zdravo za gotovo i razmišljamo o tome da se prema ovom dragocenom resursu odnosimo odgovorno imajući na umu i generacije koje tek dolaze.\nRosa voda prepoznala je potrebu za očuvanjem prirodnih izvora vode, te već deceniju radi na zaštiti svojih izvora na Vlasini. Kao rezultat preduzetih napora u oblasti zaštite životne sredine, nedavno su fabrika „Vlasinka“ i Rosa voda dobile Zlatni EWS sertifikat koji dodeljuje Evropska agencija za upravljanje i zaštitu voda (European Water Stewardship), koji predstavlja potvrdu visokih eko standarda.\n„Vlasinka“ je tako postala prva fabrika, a Rosa prvi i jedini proizvod u Srbiji koji su dobili ovaj prestižni evropski sertifikat. Kako bi motivisala i svoje potrošače da više razmišljaju o zaštiti prirode, Rosa se već dugo aktivno bavi uvođenjem inovacija u oblasti održive ambalaže. Tako je pre nekoliko godina prva na tržište Srbije , ali i cele Evrope, uvela eko bocu koja je sačinjena od 30 odsto materijala biljnog porekla što ovu bocu čini potpuno adekvatnom za reciklažu.\n“Rosa” škole roditeljstva: Saveti o dojenju\nPrvih pet Rosa škola roditeljstva u Srbiji počelo sa radom\nSjenica, Svilajnac, Bojnik, Batočina i Srpska Crnja dobijaju škole roditeljstva


Ivica Dačić: Nema opasnosti od povratka viza : Nadlanu.com\nObjavljeno 17. jan 2013. / 14:35:17\nDačić je u Dablinu učestvovao na neformalnom sastanku ministara unutrašnjih poslova država članica Evropske unije (EU) i istakao da je ovo bila prilika da se prvi put posle dobijanja statusa kandidata čuje glas Srbije, ravnopravno sa drugim članicama EU.\nPostoje migracije legalnog tipa, jasna migraciona politika i pravila zemlje ko ulazi i ostaje sa radnom dozvolom, rekao je Dačić, ali postoje i ilegalne migracije koje su problem, kao što Srbija ima problem sa lažnim azilantima.\n- Ovo je bila dobra prilika da na plenarnom zasedanju, ali i u bilateralnim kontaktima razgovaramo o tim pitanjima, posebno u trenutku kada se planira uvođenje klauzule kojom bi se omogućila suspenzija vizne liberalizacije - rekao je Dačić.\nPOKRENUTA KAMPANJA U CILJU UNAPREĐENJA ŽIVOTA OBOLELIH: U…\nOn je, naveo je, o ovim pitanjima razgovarao i sa evropskim komesarima zaduženim za unutrašnje poslove i pravosuđe u EU Sesiliom Malmstrom i Vivijen Reding, koje su pozitivno ocenile napore Srbije u borbi sa lažnim azilantima.\nDačić je rekao da je razgovarao i s predstavnicima vlasti Irske, koja u narednih šest meseci predsedava EU.\n- Za nas su ti kontaksti važni jer postoji mogućnost da Srbija, tokom irskog predsedavanja Unijom, dobije datum za početak pregovora o članstvu - ocenio je Dačić.


Uspešno održan prvi modul otvorenog treninga Finansije u praksi – Osnovni nivo | Omega Consulting Team\nSredinom maja, desetak predstavnika različitih kompanija okupili su se u prostorijama Omega Consulting Team-a, sa ciljem da se upoznaju sa osnovnim nivoom „Finansije u praksi„ kako bi bolje razumeli zašto u finansijama 2+2 nikad nije 4. Ovaj modul specijalističkog programa vodio je konsultant i ekspert u oblasti finansija, Ljubomir Jovanović.\nTokom treninga, rad na zadacima pokazao je kako Rukovodioci i menadžeri mogu da dobiju potpuno različite rezultate korišćenjem osnovnih matematičkih operacija, jer pretpostavke koje pravimo na bazi prethodnih iskustava mogu u potpunosti promeniti rezultat u svetu finansija, bez obzira da li pričamo o odabiru modela koji koristimo za obračun amortizacije ili načinu obračunavanja troškova ili rabata.\nPosmatranjem ukupnog poslovanja kompanije kroz osnovne finansijske dimenzije kao što su likvidnost, zaduženost, profit i isplativost, učesnici treninga su promenili način sagledavanja i ocenjivanja svog dosadašnjeg načina planiranja i investiranja u poslovanje. U zavisnosti od toga koje podatke uzmemo u obzir pri posmatranju, možemo dobiti potpuno iskrivljenu sliku ili potpuno realnu analizu na osnovu koje možemo da donosimo kvalitetne odluke. Zato je preduslov za realno sagledavanje, praćenje svih aktivnosti kompanije: poslovnih, investicionih i finansijskih.\nAko i Vas zanima kako obezbediti sve što je neophodno za merenje performansi, praćenje isplativosti rezultata kako cele kompanije, tako i poslovnih jedinica (profitnih, servisnih i troškovnih centara), ali i pojedinačnih izvora profita – kupaca, proizvoda, prodavaca i njihovog doprinosa povećavanju ili smanjivanju uspešnosti kontaktirajte nas za sledeći nivo Finansija u praksi „Menadžerski izveštaji“. Ili se jednostavno prijavite na Newsletter kako biste postali naš redovan čitalac.


Tramp skresao vojni budžet da bi gradio zid ka Meksiku | Novosadski informativni portal 021\nTramp skresao vojni budžet da bi gradio zid ka Meksiku\n14:50 > 14:57\nPentagon je skresao milijarde dolara za finansiranje 17 aviona Ratne mornarice i Ratnog vazduhoplovstva i drugih vojnih programa kako bi oslobodio novac za izgradnju graničnog zida izmedju SAD i Meksika koji dugo zahteva predsednik Donald Tramp, ljuteći time ne samo Demokrate nego i "vojne jastrebove" u redovima njegovih Republikanaca.\nOdluka je samo pojačala oštre podele između Trampa i poslanika Kongresa koji su se usprotivili korišćenju vojnih finansija za izgradnju zida. Tramp je u više navrata tvrdio da će Meksiko plati njegov obećani "veliki prelepi zid", ali to se nije dogodilo.\n"Današnji zahtev za reprogramiranje još jednom potvrđuje da je predsednik opsednut ispunjavanjem predizbornih obećanja na štetu naše nacionalne bezbednosti. Ova vlada je već ukrala milijarde od Ministarstva odbrane kako bi započela izgradnju predsednikovog zida i danas nastavlja lošu politiku", rekao je u poslanik Demokrata Adam Smit iz Vašingtona, predsednik nadležnog odbora Kongresa.\nPripadnici Uprave za organizovani i teški kriminalitet MUP Republike Srpske su, pored juče uhapšenog pripadnika crnogorskog kavačkog klana Almira Jahovića, uhapsili još dve osobe.\nBritanska vlada prihvatila je savete naučnika da vakcinaciju protiv korona virusa proširi na mlade od 16 i 17 godina.\nPripadnici Republičke uprave civilne zaštite uključeni su u potragu za Milanom Jovanovićem, odbornikom SNSD-a u Skupštini opštine Šamac, koji je nestao u reci Savi u BiH.\nUdar groma usmrtio je 16 osoba na jednoj svadbenoj svečanosti u Bangladešu, javljaju agencije, pozivajući se na saopštenja lokalnih zvaničnika.\nSvetska zdravstvena organizacija (SZO) pozvala je danas na moratorijum za davanje trećih, takozvanih buster doza, vakcine protiv kovida-19 bar do kraja septembra.\nJapanska vlada je odlučila da se zaraženi kovidom koji imaju umerene simptome izoluju kod kuće kako bi u bolnicama bilo mesta za teže pacijente jer broj novozaraženih svakodnevno dostiže rekorde.


Treći svetski rat - Blic Online\nPre nekoliko nedelja britanski nosač aviona „Kraljica Elizabeta“ upUtio se sa pratnjom ka Južnom kineskom moru. Njemu će uskoro podršku pružati australijska mornarica, ali i američki razarač. U istom periodu, francuska ministarka odbrane obavestila je javnost o patroliranju francuske nuklearne podmornice blizu Kine, a kanadski premijer Džastin Trudo uputio je borbeni brod blizu Tajvana. Prosečan građanin će se zapitati da li je na delu priprema za Treći svetski rat protiv Kine?\nDečak koji je vikao "vuk" dok VUK STVARNO NIJE DOŠAO: Da li ćemo prepoznati stvarnu opasnost od globalnog rata, ako nas njime plaše svaki dan\nU novu godinu i deceniju svet je ušao sa uzvrelim međunarodnim tenzijama. Sve se odigralo u pet dana. Američki predsednik Donald Tramp naredio je 3. januara ubistvo drugog najmoćnijeg čoveka Irana, generala Kasema Sulejmanija. Crvene lampice su se upalile, a Iranu su bila potrebna samo tri dana da osmisli osvetu.\nDa li je Sulejmani Franc Ferdinad 21. veka ili GAVRILO PRINCIP?\nNakon prošlonedeljnog ubistva iranskog generala Kasema Sulejmanija, prošlost je, kao i često dosad, ponudila primamljivu paralelu sadašnjosti, i to zahvaljujući popularnim haštagovima koji su u danima nakon ubistva preplavili društvene mreže - #WWIII (Treći svetski rat) i #FranzFerdinand.\n"OVO JE SAMO POČETAK" Odnos između dva zakleta neprijatelja ušao u NAJOPASNIJU DIMENZIJU\nNakon što su Sjedinjene Države planirale i sprovele u delo ubistvo Kasema Sulejmanija, komandanta Kuds brigada Iranske revolucionarne garde, opasnost od izbijanja vojnog sukoba između dva zakleta neprijatelja Irana i Sjedinjenih Država veća je nego ikada, naročito nakon poslednjih događaja. Neki analitičari čak govore o "sarajevskom efektu", koji bi mogao da izazove novi svetski rat.\nDOMINO EFEKAT Ako se sukob Amerike i Irana pretvori u otvoreni rat, SVET ČEKA KATASTROFA\nIran se zakleo na osvetu američkim snagama za ubistvo generala Kudsa Kasima Sulejmanija i doveo Bliski Istok na ivicu sukoba koji bi brzo mogao da preraste u treći svetski rat.\nFRANC FERDINAND I TREĆI SVETSKI RAT Najzastupljeniji pojmovi u pretragama nakon ubistva Sulejmanija ne slute na dobro\nPostoje brojne spekulacije o tome šta će uslediti nakon što su američke snage ubile iranskog generala Kasema Sulejmanija. Ubistvo je dovelo do pogoršavanja već zategnutih odnosa između dve zemlje.\nBivši austrijski vicekancelar Erhard Busek ocenio je da je Evropska unija zbog globalizacije u "skoro ratnom stanju", objasnivši da se svet nalazi na početku Trećeg svetskog rata, samo na drugom nivou.\nIran preti TREĆIM SVETSKIM RATOM: Svet će se ujediniti i primeniti silu da primora Amerikance da se POVUKU\nIranski ministar spoljnih poslova Džavad Zarif upozorio je američkog predsednika Donalda Trampa da će se "ceo svet ujediniti" i primeniti "silu" kako bi naterao SAD da ukinu najnovije sankcije Turskoj, uvedene posle sukoba zbog uhapšenog američkog sveštenika i odlučnosti Turske da i dalje kupuje naftu od Irana.\nPosle izjave predsednika SAD Donalda Trampa da su Crnogorci agresivni ljudi koji bi mogli da izazovu Treći svetski rat, CNN je u Crnu Goru poslao svog ratnog reportera Nika Patona Volša da istraži koliko su zapravo Crnogorci agresivni.\nTramp prozvao Crnogorce da su agresivni i da će pokrenuti Treći svetski rat, oni mu ŽESTOKO UZVRATILI\n"Navikli smo da imamo predsednika SAD koji ujedinjava i promoviše vrednosti Zapadnog sveta, sada ipak, umesto lidera imamo šoumena", rekao je Boris Raonić, programski direktor Građanske alijanse, za BBC nakon izjave Donalda Trampa da su Crnogorci agresivni ljudi koji mogu da izazovu Treći svetski rat.\nOtkažite letovanje, zaboravite na planove i pripremite se za kraj vašeg života – upozoravaju teoretičari zavere koji smatraju da će uskoro doći do smaka sveta biblijskih razmera, sa približavanjem "planete smrti" Nibiru, za koju naučnici tvrde da ne postoji.\n“IMAMO MI VEĆE PROBLEME” Evo šta Beograđani misle da li će biti TREĆEG SVETSKOG RATA (VIDEO)\nTenzije povodom oružanog sukoba u Siriji osećaju se u celom svetu. Analitičari procenjuju koji će potez povući Amerikanci i da li će Rusi reagovati, a i druge svetske sile priklanjaju se svojim saveznicima. Međutim, i Srbi imaju svoje viđenje ovog konflikta i tumačenje kako bi rat uticao na nas.\nSIRIJA DANAS Jedna varnica pokrenuće SVETSKI RAT, a evo kako su raspoređene SNAGE VELIKIH SILA (MAPA)\nSukob Rusije i SAD gotovo da visi u vazduhu nakon serije incidenata i teških reči na relaciji Moskve i Vašingtona.\nGovor koji je britanska kraljica Elizabeta II trebalo da održi u slučaju izbijanja trećeg svetskog rata, napisan je 1983. godine, a britanski Nacionalni arhiv objavio ga je 2013.\n"Tehnologija bi mogla da izazove TREĆI SVETSKI RAT"\nTehnologija bi mogla da izazove Treći svetski rat, ako lideri ne budu radili zajedno kako bi ublažili negativne efekte, izjavio je danas kineski magnat i vlasnik Alibabe Džek Ma.\nKRITIČNE TAČKE Pet zemalja u kojima bi mogao da izbije TREĆI SVETSKI RAT\nSvet je uspeo da se provuče kroz 2017. godinu bez katastrofalnih konflikta velikih sila. U pojedinim delovima sveta, poput Sirije, tenzije su se značajno smanjile, dok su u drugim samo još više porasle. U ovom trenutku postoji pet mogućih lokacija na kojima bi u 2018. godini mogao da počne Treći svetski rat.\nJEDINI SPAS Ako izbije Treći svetski rat, ove zemlje su NAJBEZBEDNIJE\nSve intenzivnije tenzije između Sjedinjenih Američkih Država i Severne Koreje teraju na razmišljanje o tome šta nam je činiti u slučaju eskalacije većeg sukoba globalnih razmera.\nImamo sreće što je masovni ubica iz Las Vegasa bio beli bogati hrišćanin. Da je bio musliman, svet bi već bio na IVICI RATA\nDa je samo Stiven Pedok bio musliman... Da je samo uzviknuo "Alahu akbar" pre nego što je počeo besomučno da puca na desetine hiljada ljudi u Las Vegasu... Da je samo bio član ISIS-a... Da smo samo imali fotografiju njega kako pozira sa Kuranom u jednoj i poluautomatskom puškom u drugoj ruci...\nKraljica Elizabeta ima spremljen govor za početak TREĆEG SVETSKOG RATA\nNisu prošle ni dve sedmice od severnokorejskog testiranja hidrogenske bombe i Kim Džong Un je ponovo ispalio balističku raketu iznad Japana.


Akcije će biti hiljadu evra, osim...ako ne budu - Istinomer\n„Moja procena, u trenutku usvajanja zakona pre više od godinu dana, bila je da je vrednost besplatnih akcija 1.000 evra i stojim iza toga! Međutim, pad vrednosti akcija zbog finansijske krize postao je svetski trend.“\nKao ministar ekonomije u vladi Vojislava Koštunice, Mlađan Dinkić je samouvereno najavio da će vrednost besplatnih akcija biti 1000 evra.\nRTS 1, Dnevnik 2, 8. 11. 2007. godine\nOdmah posle njegove izjave, ekspertska javnost i politička opozicija oštro su kritikovale neracionalnost ove projekcije.\nNešto više od godinu dana kasnije, i sam Dinkić (ovoga puta u Vladi Mirka Cvetkovića) indirektno je najavio da će vrednost akcija, možda, biti manja od 1.000 evra.\nPošto ministar najavu nije vremenski oročio i da je napomenuo da se radi o trenutnoj „proceni“, Istinomer izjavu može da oceni samo u sekciji „doslednost“. S obzirom na činjenicu da Dinkić i dalje nije eksplicitno najavio da vrednost akcija neće biti na najavljenom nivou, nego samo da postoji ta mogućnost, ovaj istup ocenjujemo ocenom „nešto između“.\nVlada ekonomska kriza besplatne akcije


Borac sutra u Vršcu - Ozonpress :: internet portal\nTag: Borac, sutra, Vršac\nVršac i Borac odigraće derbi utakmicu šesnaeste runde KLS lige Srbije. Čačani su odlučni da se revanširaju Vrščanima, za poraz na svom parketu, u Kupu Srbije, pa su na put krenuli dan ranije.\n“Nismo zaboravili na poraz u Čačku, odgledali smo snimak te utakmice i videli gde smo grešili i šta treba da ispravimo”, kaže MVP lige i plej Borca Aleksa Avramović. “Raspoloženje u našem timu je fenomenalno, svi igrači, osim povređenog Radonjića, su spremni za meč. Vršac je oslabljen za Jeremića koji je bio pola ekipe, ali smo se spremili za sve ostale igrače Vršca”.\nIgra Borca u velikoj meri zavisi i od tvoje partije?\n“Trudiću se da zadržim dosadašnji nivo igre i ponovim neke dobre role, ali Borac pre svega gaji kolektivnu igru i uvek neki drugi košarkaš iskoči u prvi plan”, zaključio je sa 355 indeksnih poena MVP lige Aleksa Avramović.\nUtakmica Vršac-Borac igra se u petak od 18 sati uz direktan prenos na televiziji Arena Sport.


Sportske.net - Hoće li Bjeka nazad u Humsku?\nHoće li Bjeka nazad u Humsku?\nFudbalski klub Partizan ostao je početkom nedelje bez sportskog direktora a "čaršija" već bruji o tome da će se Nenad Bjeković vratiti u Humsku kako bi nasledio Dragana Ćirića na mestu sportskog direktora.\nVicešampion Srbije ostao je za vikend bez planiranog plena na startu prolećnog dela sezone a samo dan kasnije i bez sportskog direktora koji je podneo neopozivu ostavku.\nDragan Ćirić izdržao je na poziciji koja mu je poverena nepuna dva meseca a nakon što je napustio klub malo se priča o razlozima zbog kojih je otišao a više o tome kako će Uprava popuniti upražnjenu fotelju.\nU četvrtak su se pojavile dve informacije koje govore o pravcima u kojima se razmišlja u Humskoj.\nDo kraja sezone Marko Nikolić bi mogao da bude promovisan u tim menadžera a mnogo interesantnije zvuči podatak da je Nenad Bjeković blizu povratka u Humsku!\nZvaničnih potvrda niti demantija takve vesti još uvek nema jer svi koji bi mogli da znaju nešto na tu temu ne žele da govore za medije što dodatno podgreva sumnju u to da "se nešto iza brda valja".\nO Nenadu Bjekoviću ne treba trošiti reči, u pitanju je legenda Partizana i čovek koji je pored igračkog ostavio dubok trag u upravljačkom smislu.\nU tandemu sa Žarkom Zečevićem načinio je Partizan najjačim klubom u Saveznoj republici Jugoslavili i postavio temelje za dominaciju crno-belih na početku 21. veka.\nDa li će Partizan u narednom periodu dodeliti Bjekoviću fotelju sportskog direktora, odnosno da li će Bjeka prihvatiti povratak u klub, ostaje da se vidi u danima i nedeljama koje slede ali nema sumnje da bi vicešampion Srbije dobio veliko pojačanje u svom nekadašnjem operativcu.\nto bi bilo sjajno i odlicno resenje....daj boze da se vrati bjeka kralj.covek zna i ume na svim nivoima.da dovede normalna pojacanja,da nadje sponzore i obezbedi finansijsku konsolidaciju u klubu.\nCovece jel ti vidis sta pises.Mislis da je Bjekovic mejsija.On ce biti samo jos jedna marioneta u rukama ove uprave koja ce se oko svega pitati isto koliko ti i ja.


Nakon burne sednice u Vladi, oglasila se Komisija - Infobrif\nNakon burne sednice u Vladi, oglasila se Komisija\nKako je saopšteno, istrage o tome mogu da vode samo nadležni organi, a ne Vlada Srbije\nObjavljeno 19.10.2018. u 18:08 poslednja izmena 19.10.2018. u 18:11\nBEOGRAD – Komisija za ispitivanje postupanja državnih organa u rasvetljavanju slučajeva nestale dece saopštila je danas da istrage o tome mogu da vode samo nadležni organi, a ne Vlada Srbije ili njena Komisija što bi, kako se navodi, predstavljalo kršenje zakona i Ustava.\nU saopštenju se navodi da Komisija neće uneti u odredbe Poslovnika o radu „nešto što je u suprotnosti sa zakonom i Ustavom“.\nIstiče se da je Komisija obrazovana da utvrdi da li postoje nepravilnosti u postupanju državnih organa u rasvetljavanju prijavljenih slučajeva nestale dece i da na njih ukaže vladi i Narodnoj skupštini.\nKomisija će, kako se napominje, to i učiniti „bez obzira na različite opstrukcije pojedinih članova te Komisije“.\nJurić: Imam dokaze da su moćnici iz Novog Sada, Beograda i…\nU saopštenju se ističe da su neistiniti navodi člana Komisije Radiše Pavlovića o pokušaju predsednice Komisije Jasmine Kiurski da na sednici u četvrtak na usvajanje „podmetne verziju Poslovnika o radu koja nije prošla u vladi“.\nPavlović je izjavio za medije da je Kiurski podmetnula članovima na usvajanje drugu verziju poslovnika, a ne onu koja je, kako tvrdi, ranije dogovorena i koja je „prošla“ u vladi.\nU saopštenju Komisije navodi se da su svi članovi Komisije na samoj sednici u isto vreme dobili predlog Poslovnika koji je, po dogovoru sa prethodnih sednica, bio dužan da pripremi Generalni sekretarijat Vlade Srbije.\n„Na samoj sednici svim članovima Komisije dat je predlog Poslovnika. Stoga, ne stoje navodi Pavlovića da je predsednik Kiurski ‘podmetnula’ i ‘poturila’ bilo šta“, stoji u saopštenju.\nMediji su ranije preneli da je treća sednica Komisije, na kojoj je u četvrtak počela rasprava o usvajanju Poslovnika o radu, prekinuta do daljeg zbog sukoba među članovima.\nPolicija u Ministarstvu kulture Srbije zbog projekta Gašićevog sina\nSrbin uhapšen u Crnoj Gori zbog krijumčarenja cigareta od 719.000 evra


Foto: Daniel Roca / Tanjug\nNa ostrvu su danas registrovana 42 seizmička kretanja, od kojih je najveći iznosio 4,3 stepena po Rihteru, podaci su španskog Nacionalnog geografskog instituta.\nErupcija na La Palmi\n- Nema znakova da je kraj erupcije blizu, iako je to najveća želja svih - rekao je predsednik Anhel Viktor Tores pozivajući se na mišljenje naučnika.\nPotoci lave opustošili su više od 742 hektara zemljišta i uništili skoro 2.000 zgrada na La Palmi od početka erupcije 19. septembra.\nOko 7.000 ljudi evakuisano je iz svojih domova na ostrvu koje ima oko 83.000 stanovnika, a deo je arhipelaga Kanarskih ostrva.\nAviokompanija "Binter" saopštila je da je danas zbog vulkanskog pepela otkazala sve letove za La Palmu do 13.00 časova.\nSkoro polovina - 22 od 38 - svih letova za ostrvo danas je otkazano, saopštio je operater aerodroma, koji ostaje otvoren.


Istraga EP protiv Faraža zbog neprijavljenih poklona\nTanjug 22. maja 2019. 08:56\nLONDON – Evropski parlament pokrenuo je istragu u vezi s tvrdnjama da lider britanske Bregzit partije Najdžel Faraž nije prijavio poklone čija je vrednost procenjena na skoro pola miliona funti, objavio je londonski „Indipendent“.\nIzvor blizak predsedniku EP Antoniju Tajaniju potvrdio je listu da će ovim slučajem da se bavi nadležni komitet zadužen za finansijska pitanja.\nProšle nedelje je objavljeno da je Faraž dobio poklone u vrednosti od 450.000 funti od tajkuna Arona Banksa, uključujući automobil s vozačem, kao i putovanja u SAD da bi se sastao s desničarskim političarima.\nKanal 4 navodi da Faraž ništa od toga nije prijavio u EP.\nFaraž bi, prema pravilima EP, mogao da bude kažnjen novčano i do 10.000 evra. Moguća je i suspenzija „svih ili pojedinih aktivnosti u parlamentu u periodu od dva do 30 dana“, ali mu se ne može oduzeti pravo da glasa.\nPolitiko navodi da je Faraž, povodom ovog slučaja, porucio da je reč o privatnom pitanju i da nije prijavio poklone EP jer namerava da napusti politiku i počne novi život u SAD.\nIstraga se pokreće uoči izbora za Evropski parlament.\nPrema prošlonedeljnim rezultatima istraživanja javnog mnjenja, objavljenih u „Tajmsu“, Faražova partija je izbila na prvo mesto, dok su konzervativci britanske premijerke Tereza Mej pali na peto.


InfoBrcko.com - Nova prepirka Izetbegovića i Vučića: Nema govora o promjeni granice kod hidrocentrala\nNova prepirka Izetbegovića i Vučića: Nema govora o promjeni granice kod hidrocentrala\nNova prepirka Izetbegovića i Vučića: Nema govora o promjeni granice kod hidrocentrala\tIstaknuto\nČlan Predsjedništva BiH Bakir Izetbegović i predsjednik Srbije Aleksandar Vučić ponovo su se verbalno sukobili na konferenciji za medije u Mostaru. Ovaj put tema razilaženja je bila utvrđivanje granica između BiH i Srbije.\nIzetbegović je otvoreno kazao da kod hidrocentrala na Drini nema govora o promjeni granice, ali da se mora iznaći način za funkcionisanje tih hidrocentrala.\nKako kaže, predsjednici zemalja ne mogu riješiti takve probleme, jer tim pitanjem treba da se bave eksperti, a ne političari.\nOn je istakao da ako se ne iznađe rješenje, zemlje mogu problem riješiti putem međunarodne arbitraže od koje BiH uopće ne bježi.\nVučić je rekao da Izetbegović ne iznosi istinu i da Srbija nije tražila da se zvrši devijacija granice, odnosno da je ponudila BiH plodniju zemlju u zamjenu.\nOn je rekao da je BiH to odbila nakon čega je Srbija tražila da granica ide sredinom toka rijeka Drine i da ima pravo službenosti provoza i korištenja.\nPodvukao je da ovdje nije riječ o tome da neko hoće dio teritorije BiH i da se nada kako će zemlje postići dogovor.\nVučić smatra da pitanje državne granice nije pitanje loših odnosa među Bošnjacima i Srbima, već da je riječ o jednostavnom pitanju.\nZahvalio se Izetbegoviću koji je rekako kako u narednih sedam mjeseci nije realno očekivati rješavanje ovog problema zbog izbora u BiH. Kako kaže, u Srbiji nisu izbori i zvanični Beograd je spreman na pregovore.\nNakon njega javnosti se ponovo obratio Izetbegović koji je čestitao Vučiću pobjedu na izborima u Beogradu te još jednom ponovio da državna granica nije stvar predsjednika zemalja i da mu nije jasno zbog čega u ovom slučaju ne bi bile aktivirane komisije.


Bijonse je ovih dana u centru pažnje zbog najnovijeg izveštaja britanskog "The Sun-a" koji je njen najnoviji album okarakterisao kao potpuni promašaj.\nPrema njihovim navodima, "Lion King album - The Gift" , uspeo je da proda tek nešto više od 900 kopija u Velikoj Britaniji. Ovakva brojka bez sumnje označava jedan od najvećih promašaja u muzičkoj industriji poslednjih desetak godina.\nBijonse je plaćena oko 25 miliona dolara da pozajmi svoj glas Nali u najnovijem Diznijevom rimejku "Kralj Lavova" , a pored toga, pevačica je uradila originalni album sa novom propratnom muzikom filma.\nSasvim jasno, internet je jedva dočekao da "raščereči" jednu od vodećih devojaka u muzičkoj industriji koja je poslednjih godina samu sebe nazvala kraljicom muzike.\nIako u "straming" eri album prolazi sasvim dobro i na nekim od vodećih muzičkih platformi na internetu ima nešto više od 10 miliona pregleda, "live" kopije albuma govore za sebe.\nKritičari ipak ne uspevaju da opravdaju njen neuspeh\nIpak, brojke konkurencije demantuju ove tvrdnje.\nIstina je da je internet postao glavni izvor slušanja muzike, ali pevačicini rivali su prethodnih godina imali više nego odličnu prodaju albuma kada je filmska muzika u pitanju.\nPoslednja u nizu koja je postigla neverovatan uspeh svojim debijem na velikom platnu bila je njena koleginica Lejdi Gaga koja je uspela da zaradi milione - što putem filma, što putem originalne propratne muzike.\nAlbum "Zvezda je rođena" postao je jedan od najprodavanijih albuma ovde godine, ali i jedan od najprodavanijih "soundtrackova" poslednje decenije. Prema zvaničnim navodima, album je prodao više od 5 miliona "živih kopija" širom sveta, a samo u SAD, Velikoj Britaniji i Australiji je više nedelja dominirao na vrhovima top listi.\nVećinska publika je jedva dočekala zvezdin pad\nJedan od razloga za ogromne hejt komentare koje Bijonske dobija ovih dana jeste i njen, kako su ga mnogi okarakterisali, nadobudni stav koji je prikazivala tokom godina.\nMože se reći da je vrhunac svoje karijere imala 2016. godine sa albumom "Lemonade" i kontraverznim detaljima svog braka sa Džej Z-jem koje je u albumu opevala.\nPevačica je tada odbijala da radi intervjue, a u godinama koje su usledile neprestano je pokušavala da prikaže sebe kao vodeću devojku u muzičkoj industriji kojoj niko ne može da parira.\nLagani pad karijere doživela je prošle godine sa albumom "Everything is love" , kada vodeći singl nije uspeo da nadmaši očekivanja većinske publike u SAD.


Iskusni crnogorsko-bugarski fudbaler pojačao ekipu Leha! - Sportske novosti\nNaslovna Sportske novosti Iskusni crnogorsko-bugarski fudbaler pojačao ekipu Leha!\nIskusni crnogorsko-bugarski fudbaler pojačao ekipu Leha!\nIskusni Nikola Vujadinović danas je predstavljen kao novi igrač poljskog Leha iz Poznanja. 30-godišnji defanzivac je u novi klub stigao kao slobodan agent pošto je nedavno prekinuo saradnju sa španskom Osasunom, a sa plavo-belima je potpisao dvogodišnji ugovor.\nIskusni crnogorsko-bugarski štoper dres Osasune poslednji put nosio je od januara do juna tekuće godine, a tokom tog perioda ostvario je 10 nastupa. Za ovu ekipu pre toga nastupao je od novembra 2014. do jula 2015. godine, a tada je odigrao 25 utakmica i postigao 2 gola.\nTokom svoje karijere koja traje još od 2004. godine Vujadinović je nastupao za ekipe poput Rada, Zete, Radničkog iz Pirota, CSKA iz Sofije, Udinezea, Unira Alba-Juliju, Aberdin, ivanjički Javor, Šturm iz Graca, Osasunu, Peking Enterprajzes i na kraju ponovo za Osasunu.\nPrethodni tekstKrakovija dovela štopera slovačkog Zemplina\nSledeći tekstSevernokorejski internacionalac potpisao za Lucern!\nPotpisao je ugovor na 10 godina!


Zatraženo usvajanje odluke o normama u oblasti visokog obrazovanja u BiH | VijestiBa\n16.05.2018. / 17:45h Obrazovanje - Uslov akreditacije\nAgencija za razvoj visokog obrazovanja i osiguranje kvaliteta BiH okupila je oko 60 sudionika predstavnika visokoškolskih ustanova u BiH i ministarstava obrazovanja na okruglom stolu koji je pod nazivom "(Re)akreditacija visokoškolskih ustanova i studijskih programa u BiH izazovi i prilike" održan u Sarajevu.\nPolazeći od činjenice da se Bosna i Hercegovina pridružila Bolonjskom procesu od 2003. godine, da je interes sadašnjih i budućih studenata u BiH da ostvare priznanje svojih diploma na evropskom i širem prostoru i postignu evropski zahtjev mobilnosti u toku studija, sa skupa je upućen poziv Upravnom odboru Agencije za razvoj visokog obrazovanja i osiguranje kvaliteta u BiH da što hitnije usvoji odluku o normama kojima se određuju minimalni standardi u oblasti visokog obrazovanja.\n"Odluka o normama treba biti u skladu sa Standardima i smjernicama za osiguranje kvaliteta u evropskom prostoru visokog obrazovanja, usvojenim u Jerevanu 2015. godine", zaključeno je na skupu.\nIstaknuto je da je usvajanje te odluke uslov za nastavak institucionalne akreditacije, akreditacije studijskih programa, reakreditacije institucija, kao i za implementaciju ENQA preporuka danih Agenciji za razvoj visokog obrazovanja i osiguranje kvaliteta u BiH.\nNaglašeno je i to da u Bosni i Hercegovini postoje kriteriji za akreditaciju visokoškolskih ustanova, kao i za akreditaciju studijskih programa prvog i drugog ciklusa studija, ali ne postoji dokument koji predstavlja osnov za primjenu tih kriterija u postupku akreditacije.\n"Ako ne bude usvojena odluka o normama bit će ugrožen proces akreditacije visokoškolskih ustanova i studijskih programa, njihovo uključenje u evropski prostor visokog obrazovanja u skladu s Bolonjskom deklaracijom što može dovesti do toga da diplomanti visokoškolskih ustanova u BiH ne mogu ostvariti priznanje svojih diploma i drugih akademskih dokumenata, kao i onemogućiti ih da ostvare mobilnost", naglašeno je.\nSudionici skupa u Sarajevu predložili su da Rektorska konferencija Bosne i Hercegovine uključi u svoj sastav sve rektore akreditiranih visokoškolskih ustanova u BiH, u skladu s članom 43 Okvirnog zakona o visokom obrazovanju u Bosni i Hercegovini.\n"Predloženo je da Agencija traži tematsku sjednicu Parlamentarne skupštine BiH o visokom obrazovanju. Predložen je i sastanak rektora/direktora visokoškolskih ustanova u BiH sa UO i direktorom Agencije, te podržano nastojanje Agencije za razvoj visokog obrazovanja i osiguranje kvaliteta u BiH da implementira preporuke ENQA-e date Agenciji BiH", saopćeno je iz Agencija za razvoj visokog obrazovanja i obezbjeđivanje kvaliteta BiH.\n12:20 BiH U Sarajevu radionica o medijskom izvještavanju o migrantima\n12:07 Svijet Khamenei upozorio vladu da ne bude "prevarena" evropskim obećanjima


Madlenianum na 52. BEMUSU - Gala koncert Marije Guljegine - Najlepše arije | Ogledalo Srbije\nMadlenianum na 52. BEMUSU - Gala koncert Marije Guljegine - Najlepše arije\nSreda, 14. oktobar 2020. 09:43\n52. Beogradske muzičke svečanosti BEMUS u organizaciji Centra beogradskih festivala ove godine se održavaju od 1. do 13. novembra.\nUkoliko to epidemiološke prilike budu dozvolile, ljubitelji i poštovaoci umetničke muzike će imati mogućnost da čuju izuzetne umetnike iz sveta, kao i izvrsne muzičare i orkestre iz naše zemlje.\nZavidna karijera i bogato iskustvo\n„Ruski sopran sa Verdijem u venama“ dobitnica je brojnih priznanja i nagrada, uključujući nagrade „Pučini“ 2009. godine za najbolje izvođenje Pučinijeve opere, „Đovani Zenatelo“ za svoj prvi nastup u Veronskoj Areni, „Marija Zamboni“ zlatnu medalju, 1999. godine nagradu na festivalu u Osaki, 2001. godine nagradu „Belini“, nagradu za umetnost (Arte e Operosita nel mondo) u Milanu i mnoge druge. Za svoj društveni angažman od strane ruskog patrijarha Alekseja nagrađena je „Ordenom svete Olge“, najvišim ordenom Ruske pravoslavne crkve. Guljegina je počasna članica odbora Međunarodnog paraolimpijskog komiteta, kao i globalna ambasadorka dobre volje Unicefa.\nNjeni predstojeći angažmani uključuju razne solističke nastupe, kao i izvođenja opera Turandot i Toska u Marinski teatru. U sezoni 20/21, Guljegina će takođe debitovati u ulozi Kostelinčke u operi Jenufa u Marinski teatru i Kraljevskoj koncertnoj dvorani u Amsterd.\nDejan Savić (1957), istaknuti srpski umetnik, diplomirao je dirigovanje na Fakultetu muzičkih umetnosti u Beogradu, a stekao zvanje Magistra dirigovanja na Akademiji umetnosti u Novom Sadu, kao prvi u istoriji ove visokoškolske ustanove. Glavni je dirigent Beogradske opere i baleta od 1993. a direktor Opere i baleta od 2001 – 2004. godine.\nU isto vreme je muzički rukovodilac Kamernog orkestra PRO CLASSICA, kao i renomiranog Mešovitog hora Braća Baruh, osnovanog 1879. godine. Od 1989. do 1992. bio je umetnički direktor Niškog simfonijskog orkestra, a od 1993. do 1995. godine umetnički rukovodilac Kamernog ansambla PRO MUSICA, najstarijeg u Jugoslaviji.\nOd 2005 – 2007. godine, Dejan Savić je, kao prvi i do sada jedini muzički umetnik u 150 godina dugoj istoriji ove ustanove, bio Upravnik Narodnog pozorišta, da bi se 2007. godine vratio na mesto direktora Opere gde od 2010. godine deluje kao Glavni dirigent pozorišta. Već 2012. godine vraća se na mesto Upravnika Narodnog pozorišta, gde ostaje do 2018. godine, beležeći izuzetne umetničke i poslovne rezultate.\nSavić je delovao kao stalni gost-dirigent Simfonijskog orkestra i Hora Grčkog radija (ERT). Njegova pedagoška karijera podrazumeva profesorski angažman na nekoliko Muzičkih akademija u zemlji i inostranstvu kao i niz majstorskih kurseva u više evropskih zemalja, koje održava i danas.\nUčestvovao je u radu više znamenitih međunarodnih konkursa i takmičenja, kako u zemlji, tako i u inostranstvu. Sarađivao je sa nekima od najvećih imena sveta muzike širom planete. U više zemalja snimao je za Radio i TV, a realizovao je i više trajnih snimaka, LP izdanja, audio kaseta, kompakt i DVD diskova u izdanju PGP RTS i drugih kompanija. Nosilac je brojnih domaćih i inostranih nagrada i priznanja, između ostalih Zlatnog beočuga, Vukove nagrade, Srebrne zvezde Italijanske republike, Zvezde Reda Malteškog krsta i dr.


Vučići dogovorili prodaju Telekoma u jesen 2018. godine\nTelekom otpušta 3. 500 zaposlenih!\nVeća grupa zaposlenih u preduzeću Telekom Srbija uputila je glavnom i odgovornom uredniku Magazina Tabloid pismo u kome između ostalog piše: "...Poštovani gospodine Brkiću i redakcijo hrabrog Magazina Tabloid, obraćamo Vam se sa molbom da objavite naše navode koji mogu pljačkaški režim braće Vučić ozbiljno uzdrmati i razotkriti njihove prave namere..." U nastavku pisma, potpisnici govore o kriminalnim namerama braće Aleksandra i Andreja Vučića, tačnije o njihovom planu da prodaju Telekom u toku 2018. godine i otpuste 3.500 radnika. Redakcija objavljuje ovo pismo bez skraćenja\nMi, radnici Telekoma smo ogorčeni onim što se dešava u našoj najboljoj kompaniji i u Vama vidimo jedini svetionik istine koji bi objavljivanjem skandala koji se dešava u Telekomu u režiji SNS i njihovih satrapa ozbiljno otvorili oči narodu i razotkrili njihove destruktivne namere. Naime, u Telekomu se u tajnosti priprema prava seča zaposlenih u režiji režimskih ljudi predvođenih direktorom HR-a Draškom Markovićem zvanim Šampita (nadimak je dobio po tome što ga je svojevremeno Vojislav Šešelj, kada mu je pala šampita koju je nosio naterao da je poliže sa poda). Imenovani je pre četiri godine postavljen za direktora HR (ljudskih resursa) Telekoma i od tada šta god uradi samo kaže tako je naredio Andrej Vučić pa se pitamo da li je moguće da je TELEKOM postao Andrejeva prćija.\nTelekom je prava slika i prilika pogubne ekonomske politike A. V. koju primenjuje i u drugim firmama, a koja će pre ili kasnije proizvesti katastrofu. Krenimo redom...\n1. SNS je u Telekomu, preko Draška Markovića naravno, u protekle četiri godine zaposlio preko 500 ljudi bez ikakvih kvalifikacija, osim što su imali člansku kartu SNS, dok je istovremeno poluprisilno uz otpremnine otpustio blizu 1.000 ljudi kroz takozvane dobrovoljne odlaske. Da paradoks bude veći u isto vreme preko lizing agencije Sekvestra (koja je vama dobro poznata i o kojoj ste već pisali) a sada i preko lizing kuće Wor And Care (za koju se po firmi priča da je u Markovićevom vlasništvu) angažuje se preko 1.500 ljudi. Postavlja se pitanje da li je normalno, ako već želite da smanjite broj ljudi, da kroz dobrovoljne odlaske i uz visoke otpremnine smanjujete broj ljudi da bi istovremeno doveli preko 500 svojih jurišnika i plus angažovali ljude preko agencija i tako sebi otvorili prostor da zarađuju vaše kompanije.\n6. Ono što nas možda i najviše boli jeste da je u poslednjih pet godina kroz dividendu Vlada Srbije uzela Telekomu blizu pola milijarde evra, čime nas je uništila u investicijama i borbi sa sve rastućom konkurencijom. I to nije sve. Od prošlogodišnjih devedeset miliona evra uplaćenih u budžet Srbije po osnovu dividende, Vlada je sa 40 miliona naših para častila avi kompaniju ER Srbija, ne bi li nekako prikrila njene gubitke i propast "posla decenije" kako su govorili, a od preostalog dela dali su preko 33 miliona evra Fijatu. Od toga 23 miliona da isplati plate za 2. 500 zaposlenih i plus desetak miliona evra da verovatno časti menadžment Fijata i našim novcem podele bonuse. Tragedija, šta drugo reći. Dakle, otimate od onih koji pošteno rade i uredno plaćaju sve poreze i doprinose i dajete za plate onima koji su oslobođeni bilo kakvih poreskih obaveza pa čak i doprinosa na plate kako ne bi propao posao veka. Ako je i od Vučićai SNS-a mnogo je.\nPrema našim saznanjima, da bi se oprale pare koje su izvučene, ne samo iz Telekoma, i da bi se ubacile u legalan biznis A.Vućič je kreirao priču da na jesen sledeće godine jednom fondu proda 20 posto Telekoma, uz uslov da i on i njegova bratija opere svoj kapital i postane suvlasnik Telekoma. Uslov Fonda je da se u međuvremenu otpusti, potpuno neopravdano, 3.500 ljudi kako bi oni došli na gotov teren i ne bi morali da ulaze u delikatan posao delenja otkaza. Draško Marković odmah tokom jula i avgusta u jeku godišnjih odmora angažuje konsultanta, Boston konsalting grup koji je trebao da razmotri racionalizaciju zaposlenih u Telekomu. Pri tome konsultatnstki ugovor je težak milion i po evra narodnih para. Njih je angažovao lično bez tendera, u kafani, direktor Marković, i za samo mesec dana dvoje ljudi je ustanovilo da u Telekomu postoji višak od 3.500 radnika, što znači da svakog drugog zaposlenog treba otpustiti. Plan je skovan u strogoj tajnosti i tek je ovih dana obelodanjen, jer munjevitom brzinom žele da ga sprovedu u delo.\nOno što bi želelei da posebno potencirate u svojim tekstovima je sledeće:\nČak i da se desi da se ostvari plan SNS-a da potkupe sindikalne vođe Slavoljuba Kandića i Joksimovića, kao što su uradili u Fijatu, jer se direktor Marković po kafanama javno hvali da će ih skuvati parama iz crnih fondova SNS-a, naš odgovor će biti žestok. Da je to verovatno, pokazuje to što je jedan otišao mesec dana na Krit a drugi u Grčku (naravno o trošku Telekoma) i to u vreme kada svaki drugi zaposleni u Telekomu treba da dobije otkaz! Istovremeno, Kandiću je napravljen ustupak i nije penzionisan kada je trebalo, zbog njegove ćerke, koja radi u strategiji, izmišljen je poseban sektor u Strategiji, što je posebno iritiralo zaposlene, i što je novu reorganizaciju bacilo na kolena, novi Kandićev zet je lepo zbrinut. Takođe u Strategiji. Joksimović je zaposlio jednu ćerku, drugu ćerku, suprugu i verovatno još samo taštu da zaposli da bi prećutao zločine koji se rade protiv zaposlenih.\nNevezano za njihov stav mi koji smo stvarali Telekom decenijama, spremni smo da telima i životima nas i naše dece branimo naša zaslužena radna mesta. Razapeti šatore ispred Telekoma u Takovskoj i ispred Skupštine, štrajkovati glađu dok se taj plan ne obori, a poslovanje Telekoma dovede u red. Obavestićemo sve međunarodne sindikalne organizacije, dovesti žene i decu ispred Telekoma i Vlade i generalnim štrajkom paralisati rad firme, dok se nepravde ne ispravi. Nije Telekom ničija prćija da bi zbog njihovih hirova naša deca ostala bez hleba.


Komisija tvrdi da samo 27 odsto Evvopljana u dobi od 25 do 59 godina dodatno štedi za starost, što predstavlja veliki problem kada dođu u penziju, navodi dnevnik.\nHrvatska je prema visini penzija u odnosu na plate od 39 odsto druga najlošija članica EU nakon Irske. U Irskoj su obvezni penzionidoprinosi niski što se u starosti prelieva i na penzije koje dosežu svega 35 posto plate.\nPenzija prosečnog evropskog penzionera (u dobi od 65 do 74 godine) iznosi 58 odstoo plate koju zarađuju radnici između 50 i 59 godina. Ako kao pedesetogodišnjaci zarađuju 2000 evra na mresec, kao 70-godišnjacima penzijaim je 1160 evra, navodi Evropska komisija o studiji koja objašnjava razloge za formiranje panevropskih mirovinskih fondova, prenosi Večernji list.\nAustrijske, poljske i slovačke penzije iznose 62 odsto plate, Češke su na polovini radničkih primanja, Slovenija 47odsto, a Njemačkoj 46 odsto, navodi dnevnik. Pogledajte top 10 saveta kako da najjednostavnije uštedite novac.\nPanevropske penzije (PEEP) trebalo bi da dopune postojeći penzioni sistem s obveznim izdvajanjima kao dobrovoljna penzuiona štednja, slično onoj koju mi imamo u trećem stubu. Nacrt uredbe kojom se uvodi panevropska penzija još jednom treba dobiti zeleno svetlo Evropskog veća i parlamenta te će se početi primjenjivati godinu dana nakon objave u službenom glasniku.


COVID-19 i novi protokol za ulazak srpskih državljana u Srbiju - Gecić Law\nNakon uvođenja vanrednog stanja 15. marta 2020. godine, odlukom Vlade došlo je do maltene potpunog zatvaranja granica za tranzit putnika. Međutim, ovakav privremeni režim zabrane ulaska u zemlju nije važio za srpske državljane, strane državljane s odobrenim boravkom ili stalnim nastanjenjem u Srbiji, kao ni za akreditovane članove osoblja stranih diplomatsko-konzularnih misija, članove kancelarija međunarodnih organizacija i članove njihovih porodica, uz obavezu izolacije nakon ulaska u zemlju u trajanju do 28 dana.\nPoboljšanje epidemiološke situacije i ukidanje vanrednog stanja omogućilo je Vladi da preduzme mere ka postepenom otvaranju graničnih prelaza, pre svega za srpske državljane. Tako, Vlada je na sednici 14. maja 2020. godine usvojila izmenjen protokol za ulazak u zemlju srpskih državljana.\nU skladu s novim protokolom, državljani Srbije mogu bez ograničenja ući u zemlju bez obavezne izolacije ukoliko poseduju negativan PCR test na virus COVID-19 koji ne sme biti stariji od 72 sata. Srpski državljani moći će da uđu u Srbiju i bez negativnog PCR testa, u kom slučaju će biti obavezni da se podvrgnu izolaciji u trajanju od 14 dana, s mogućnošću ranijeg izlaska ukoliko se lice testira na prisustvo korona virusa u nadležnoj zdravstvenoj ustanovi i dobije negativan rezultat.


EU donirala Srbiji 7,5 miliona evra za borbu protiv korona virusa | Restart Magazin\nSporazum o pomoći danas su u Beogradu potpisali šef Delegacije Evropske unije u Srbiji Sem Fabrici i srpska ministarka za evropske integracije Jadranka Joksimović, navodi se u saopštenju, prenosi Beta.\n„Ovaj virus ne zna za granice i zato moramo da pokažemo solidarnost jedni prema drugima. Kad god nas Srbija pozove, mi smo tu”, kazao je Fabrici.\n„Od prvog dana smo u kontaktu s Evropskom unijom. Prva dva od 7,5 miliona evra bespovratne pomoći od EU potrošićemo na prevoz medicinske opreme iz Kine i Indije”, kazala je Joksimović.\nEU je u prethodnih 20 godina donirala više od 200 miliona evra i dala kredite u iznosu od 250 miliona drugima da bi sistem zdravstvene zaštite u Srbiji učinili jačim, navodi se u saopštenju.\nProšlog meseca EU je organizovala i platila evakuaciju pet srpskih državljana koji su bili zaglavljeni u kineskom gradu Vuhanu, odakle se korona virus proširio, i najugroženijim oblastima Azije.\n← Priština ukinula taksu na sirovine, od 1. aprila i na svu ostalu robu\nU Srbiji još 14 osoba zaraženo koronavirusom, ukupno 149 potvrđenih slučajeva →


Važna pravosudna saradnja Crne Gore i EU\nčetvrtak, 26 oktobar 2017 14:26\nOcjenjujući ohrabrujućom sve veću posvećenost Evropske unije politici proširenja, potpredsjednik Pažin je informisao sagovornicu o dostignućima Crne Gore u procesu jačanja sistema pravosudne saradnje u građanskim i krivičnim stvarima.\nPažin je posebno istakao aktivnosti koje se sprovode u odnosu na izradu Nacrta zakona o pravosudnoj saradnji u krivičnim stvarima sa državama članicama EU, kojim će biti regulisana pravosudna saradnja sa državama članicama kada Crna Gora postane dio i ovog kluba evropskih država.\nOn je ocijenio da vjeruje da će i nedavno imenovanje tužioca ispred Crne Gore u EUROJUST-u biti dodatni doprinos Crne Gore zajedničkoj borbi protiv organizovanog i drugih vidova kriminala na evropskom kontinentu.\nEvropska komesara Jurova pozdravila je dosadašnje aktivnosti koje Crna Gora preduzima u pravcu snaženja svojih kapaciteta za međunarodnu pravosudnu saradnju.\nOna je ocijenila pozitivnim aktivnosti Evropske unije i Crne Gore koje se sprovode sa ciljem jačanja međunarodne pravne saradnje i integracije naše države u evropske pravosudne forume. U tom kontekstu Jurova se pozitivno osvrnula na dosadašnja zalaganja Crne Gore i saopštila da se uskoro može očekivati pristupanje Crne Gore i Programu pravde EU, kao jednom od ključnih programa za finansiranje i ukupnu podršku aktivnostima usmjerenim ka jačanju kapaciteta pravosudnih organa država.\nSagovornici su ocijenili da sve intenzivnija saradnja EU i Crne Gore u oblasti pravosuđa otvara i nove mogućnosti za jačanje partnerstva.\nU cilju održavanja adekvatnog stepena komunikacije i saradnje, potpredsjednik Vlade i ministar pravde Zoran Pažin uputio je evropskoj komesarki Jurovoj poziv da posjeti Crnu Goru, što bi bila prilika i za potpisivanje Ugovora o pristupanju Crne Gore Programu pravde Evropske unije.\nPažin: Naredna godina ključna za EU pregovore\nCrna Gora i region uvijek bili na raskrsnici interesovanja velikih sila\nPažin na čelu Ministarstva kulture do izbora ministra\nViše iz ove kategorije « Na platformi prijateljskih odnosa razviti dalju saradnju Vlada utvrdila sporazume sa NATO članicama »


15.06.2017 18:58 Slavoljub Blagojević 1212\nDragiša Binić novi član IO FSS zadužen za regularnost takmičenja\nDragiša Binić novi član IO FSS zadužen za regularnost takmičenja, potpredsednik Savo Milošević u odsustvu Slaviše Kokeze ima ingerencije predsednika FSS. U Sportskom centru FSS održana je sednica Izvršnog odbora Fudbalskog saveza Srbije kojom je predsedavao predsednik Slaviša Kokeza. Novi član Izvršnog odbora FSS postao je Dragiša Binić,...\n15.06.2017 18:44 Administrator 832\nKamp BogdanaBogdanovića za najveće talente regiona\nReprezentativac Srbije, jedan od najboljih evropskih igrača i aktuelni klupski prvak Evrope, Bogdan Bogdanović, 26. i 27.juna 2017. godine organizuje kamp za devojčice i dečake rodjene 2002, 2003. i 2004.godine. Najtalentovaniji mladi košarkaši regiona imaće priliku da na terenima KK Partizan na Kalemegdanu pokažu šta su do sada naučili, da unaprede svoj kvalitet I...\n15.06.2017 16:46 Slavoljub Blagojević 2008\nFudbaleri " 13 Aprila" iz Lomnice neće se od leta takmičiti u zoni Zapad iako su to pravo stekli osvajanjem titule prvaka Prve lige Rasinskog okruga. Naime u današnjem saopštenju za javnost ali i zvaničnom dopisu FS Rasinskog okruga i FS Regiona Istočne Srbije ističe se da klub odustaje od takmičenja u zoni Zapad zbog nemogućnosti da obezbedi adekvatnu...\n15.06.2017 14:07 FK Dinamo1945 4911\nDugo čekano finale Kupa-a na teritoriji FS Vojvodine između FK „Dinamo 1945“ Pančevo i FK „Borac“ Šajkaš, nadmašilo je sva očekivanja u svakom pogledu, od same početne organizacije za odigravanje ove utakmice, preko posete i brojnih navijača sa obe strane, pa do finalnog meča. Sve je bilo na najvišem mogućem nivou, kako dolikuje ovom...\n15.06.2017 10:23 Slavoljub Blagojević 4083\nFudbaleri kruševačkog „Knez Lazara“ plasirali su se u Prvu okružnu ligu posto su sinoć u baraž utakmici za plasman u Prvu Ligu Rasinskog okruga pobedili drugoplasirani tim Druge lige Rasinskog okruga ekipu Rubina iz Donjeg Stupnja sa 2:1 (1:1). U veoma interesantnoj utakmici popularni kneževi poveli su u 24. minutu. Po desnoj strani odlično...\n15.06.2017 09:16 kgsport.info 2178\nOmladinci Radničkog 1923 savladali su Borac u Čačku sa 2:0 (1:0), u prvoj utakmici baraža za popunu Omladinske lige Srbije. Pred oko 500 gledalaca na Gradskom stadionu u Čačku, „Đavolčići“ su pružili sjajnu partiju i napravili veliki iskorak ka povratku u Omladinsku ligu Srbije. Đorđe Maksimović i Ognjen Ilić bili su nerešiva enigma za...\n15.06.2017 05:51 Bojan Koturović 1052\n15.06.2017 00:14 FK Radnik 842\nNa početku priprema kluba za predstojeću sezonu, danas je održana i redovna godišnja sednica skupštine FK Radnik. Pored izveštaja predsednika kluba Stanislava Tončeva o rezultatima iz prethodnog perioda koji obuhvata rad svih selekcija, seniora i omladinskog pogona, članstvu je podnešen i finansijski i revizorski izveštaj. Uz osvrt na proteklu godinu...


Veštak je kazao da su koncentracije tog leka bile toksične i dovele su u opasnost živote tih ljudi.\n- Kad neko uzme 12 miligrama bromazepana u njegovom telu koncentracija poraste do 0,17, a kod oštećenog Jovanovića u krvi je pronađena doza od 0,53, dok je kod Blagojevića bila 0,72. To ukazuje da su uzeli višestruko veću dozu od 9 miligrama leka - zaključio je vaštak Živković.\nStručni savetnik odbrane Bogoljub Peruničić ukazao je da kod starih i bolesnih ljudi manje doze bromazepana mogu da pokažu veću koncentraciju, posebno ako su ranije uzimali tu ili sličnu tarapiju. Ovu konstataciju Živković je odbacio slažući se sa tim da je očekivano da kod starijih ljudi koncentracija leka budu veće, ali ne sedam i devet puta koliko je u ova dva slučaja.\n- Devet miligrama bromazepana ne bi moglo da napravi ovako visoku koncentraciju, niti tešku kliničku sliku kakvu su Jovanović i Blagojević imali. Jvanović je zbog trovanja bromazepanom imao ozbiljne posledice po zdravlje, upalu pluća, infekciju mokraćnih kanala, pogoršanje dijabetisa - kategoričan je Živković. - Svi tadašnji poremećaji njegovog zdravlja nastali su kao posledica trovanja bromazepanom. Ako su bili na redovnoj terapiji tim lekom, moglo bi se desiti da se pokažu povećane koncentracije krvi, ali oni su obojica kazali da nisu uzimali bromazepan, a ni u njihovim zdravstvenim kartonima nema podataka da su im ga lekari propisivali u 2019. godini.\nNa kraju pretresa sudsko veće na ložilo je da se uradi dodatno psihijatrijsko veštačenje optužene Dušanke Todorović, a suđenje će se nastaviti u februaru.\nHTELA DA IH USPAVA I OPLJAČKA\nIZNOSEĆI ranije odbranu Dušanka je ispričala da ni Dragišu ni Čedomira nije htela da ubije, već samo da uspava. Kako je kažala od Dragiše je htela tad da ukrade papir na kojem je on zapisivao kad joj je i koliko novca pozajmio, jer joj je pretio da će sve ispričati njenom sinu, ako mu ne vrati pare. Ukupno je bilo oko 1.000 evra. Tad je kazala da je Čedomiru tablete stavila u kafu, kako bi mu uzela 5.500 dinara iz novčanika. Inače sedam meseci posle trovanja Dragiša je preminuo.\nNIKADA GA NE BISMO POVREDILI: Okrivljeni da su držali lekara kao roba se ovako pravdali pred sudom\n13. 12. 2021. u 12:27\nDragiša Jovanović Dušanka Todorović Čedomir Blagojević trovanje u Železniku suđenje


Dok Bjelorusija pospješuje migrantsku krizu sa EU, Putin vidi svoju šansu\nIzvršna komisija Evropske unije optužila je 9. novembra Lukašenka za "nehuman i zaista gangsterski pristup" onima koji stižu u Bjelorusiju nadajući se lakom ulasku u EU\nDok hiljade migranata pristižu u Bjelorusiju kretajući se ka njenim granicama s Poljskom, Litvanijom i Latvijom, raste i strah da moćnik bivše sovjetske republike Aleksandar Lukašenko koristi očaj novopridošlih ljudi s Bliskog istoka i Afrike kako bi se obračunao s vladama koje su izopštile njegov režim, piše Radio Slobodna Evropa (RSE).\nOd njegove duboko osporavane pobjede na izborima u avgustu 2020. koji se smatraju namještenim, Lukašenko se brutalno obračunao s protivnicima njegove 27-godišnje vladavine i upustio se u eskalirajući rat riječima sa zapadnim zvaničnicima koji su podržali uvođenje sankcija njegovom režimu i upozorili na dalje kaznene mjere u kontekstu aktuelne migrantske krize.\n“Lukašenko se uzda u to da će izazvati neku vrstu malog rata kako bi skrenuo pažnju s domaćih problema u Bjelorusiji danas”, rekao je politički analitičar iz Varšave Dmitrij Bolkunjec za Current Time 9. novembra. “On želi da usmjeri pažnju na sebe i primora zapadne zemlje da počnu pregovore s njim”.\nIzvršna komisija Evropske unije optužila je 9. novembra Lukašenka za “nehuman i zaista gangsterski pristup” onima koji stižu u Bjelorusiju nadajući se lakom ulasku u EU.\nAli neki pozivi na deeskalaciju više su se fokusirali na Moskvu nego na Minsk: 10. novembra, njemačka kancelarka Angela Merkel pozvala je ruskog predsjednika Vladimira Putina da iskoristi svoj uticaj na Bjelorusiju da zaustavi njeno “nehumano i neprihvatljivo” korištenje migranata, rekao je njen portparol.\nRusija već dugo podržava Lukašenka subvencionisanim isporukama energije i verbalnom podrškom u sporovima sa Zapadom, a mnogi vjeruju da se Lukašenkova zavisnost od Moskve samo povećava kako on pada u nemilost Zapada, dajući Putinu sve veću moć nad liderom koji je u prošlosti često okretao Rusiju protiv Zapada.\nDok Lukašenko nastavlja s prkosnim izjavama i dok upozorava Poljsku na posljedice ako nastavi da šalje trupe na svoju granicu s Bjelorusijom u okviru transparentne kampanje za jačanje odbrane, Rusija se možda nada ulozi arbitra u sukobu, sličnu onoj kakvu je imala u prethodnim sukobima na postsovjetskom prostoru.\nLukašenko se redovno konsultovao s Putinom u proteklih godinu dana, kako na brojnim sastancima, tako i putem telefonskih razgovora. U pozivu emitovanom na ruskoj državnoj televiziji 4. novembra, Putin je obećao da će podržati Lukašenka protiv stranog “miješanja” i pohvalio odnose između bivših sovjetskih zemalja pošto su njih dvojica potpisali niz sporazuma o bližoj integraciji.\n“Zajedno ćemo se oduprijeti svim pokušajima miješanja u unutrašnje stvari naših suverenih država i Rusija će naravno nastaviti da pruža pomoć bratskom bjeloruskom narodu — u to nema sumnje”, rekao je Putin.\nPojedini lideri EU sugerišu da Moskva na kraju stoji iza onoga što je Merkelova opisala kao „trgovina ljudima koju podržava kancelarija“ Lukašenkove vlade. Poljski premijer Mateusz Morawiecki, koji se sastao sa predsjednikom Evropskog savjeta 10. novembra, rekao je da je trenutna kriza prvi put od kraja komunističke vladavine u Istočnoj Evropi da se “ispituje integritet naših granica”.\nMoravjecki je okrivio Rusiju dan ranije, rekavši u poljskom parlamentu da je “napad koji sprovodi Lukašeno osmišljen u Moskvi, a glavni organizator je predsjednik Putin”.\nPortparol Kremlja Dmitrij Peskov odbacio je tu sugestiju kao “neodgovornu i neprihvatljivu”.\nAli najratobornije formulacije došle su od Lukašenka posljednjih sedmica i uključuju njegove prijetnje da će koristiti pomoć ruskih oružanih snaga da izazove vojni sukob na granici Bjelorusije s Poljskom.\nNeki kritičari vjeruju da je ovo nešto više od razmetanja veterana koji se dugo pozivao na svoje bliske veze s Rusijom naročito da bi izvlačio ustupke u trenucima kada je bio pritisnut uza zid.\n“Lukašenko je poznati reketaš, on je dugo eksploatisao Putina, a [Putin] je to platio”, rekao je Petras Auštrevičius, poslanik u Evropskom parlamentu iz Litvanije, u intervjuu za Current time, medijski projekat na ruskom jeziku koji vodi RSE u saradnji s Glasom Amerike. “I očigledno on koristi faktor Rusije da zastraši i nagovijesti određene događaje.”\nRusija se do sada uzdržavala od prognoziranja ozbiljne eskalacije trenutne krize, iako je 10. novembra poslala bombardere u vazdušni prostor Bjelorusije na, kako je njeno Ministarstvo odbrane saopštilo, rutinskoj vježbi. Zvanični komentar u vezi s graničnim sukobom pokušao je da istakne ono što Moskva tvrdi da je licemjerje Poljske i drugih zemalja EU po pitanju migracije i granične policije.\nPodvlačeći tu liniju, visoki ruski zvaničnici naveli su doprinose trupa Poljske i drugih država EU vojnim kampanjama Zapada u Afganistanu i Iraku, ističući da su te zemlje barem djelimično krive za nestabilnost koja danas vlada u tim zemljama i prisiljava hiljade ljudi da traže bolje živote negdje drugdje.\nRuski ambasador u UN i portparolka Ministarstva vanjskih poslova iznijeli su isti narativ, nastojeći da preokrenu situaciju sugerišući da je Poljska kriva za graničnu krizu, a ne Bjelorusija, iako ne iznose nikakve dokaze da se suprotstave optužbama da Minsk diriguje protok migranata na granice Evropske unije.\nAbas Galjamov, politički analitičar i bivši pisac govora u Kremlju, rekao je da bi u najmanju ruku poziv Merkelove Putinu da izvrši uticaj na Minsk mogao biti iskorišten za isti zvanični narativ – kako bi se sugerisalo, u najmanju ruku, ruskom narodu da Zapad očajnički želi da se Putin uključi kao arbitar i spasi stvar.\n“Mogu s ponosom da govore na televiziji kako je Zapad dopuzao na koljenima pred Putina”, rekao je on.\n#Bjelorusija#izdvojeno#rusija#vladimir putin#aleksandar lukašenko